Keskustelua liittojen säännöistä (nyt myös äänestys) - Sivu 14 - Karvaturrit\nKeskustelua liittojen säännöistä (nyt myös äänestys)\n#196 Viesti Kirjoittaja Cessna » Ke Syys 10, 2014 7:36 pm\nMun koiralle on käynyt nii et oli kolme starttinen agility kilpailu ja en ollut tuomarina, ni se sai kaikki kolme vKUMAa\n#197 Viesti Kirjoittaja Lyydia » Ke Syys 10, 2014 7:56 pm\nMarcia ok. Kyllä minullakin on omia koiria sijoittunut kun olen itse tuomaroinut (kelläpä ei) ja ymmärrän tämän\nOli ainakin sen yhden viestini saanut (missä oli molemmat koirat samaan aikaan ilmoitettuna) mutta oli siis lisännyt vain toisen, mikä on mun mielestä vähän kumma. Pitääkin tästä lähtien pommittaa lisää ja laittaa yv:täkin\n#198 Viesti Kirjoittaja Sigitius » Ke Syys 10, 2014 8:42 pm\nMä en usein tuomaroides edes ehdi kattoo ketkä siel on kärkisijoilla, mulla se on niin liukuhihna-tuotantoa kopsata eka osallistujalista ja sit tuloksia vaan muistion koodeihin. :D\n_Saana_ kirjoitti: Mun koiralle on käynyt nii et oli kolme starttinen agility kilpailu ja en ollut tuomarina, ni se sai kaikki kolme vKUMAa :D\nMut muistathan et luokkanousuun agilityssä yhden luokan vKUMA:t pitää olla vähintään kahdelta eri tuomarilta.\n#199 Viesti Kirjoittaja Shady » Ke Syys 10, 2014 10:39 pm\nTäst on vähän väliä ollu puhe ja jotkut sanoneet, että jopa ottavat omansa pois kärkisijoilta, jos paljon tapahtuu sitä, että oma sijoittuu. Mun mielestä (edelleen) sekin on vähän pölhöä ja onhan se tulosten käpälöimistä siinä missä se omansa sijoille siirtäminen.\nJos kuiteki sellasta huomaa niin liiton pitäjään tosiaan yhteyttä, muttei siitä yhdestä tule tietenkään mitään sanktioita, koska ketään ei pysty sitä todentamaan. Aikaisemmin oli sellainen käytäntö, että tämmöinen henkilö joutui liiton pitäjän tarkkailuun ja jos sitten useamman kokeen jälkeen oltaisiin todettu, että vilppiä on mukana niin sitten olis päädytty toimiin. Eipä kyllä oo koskaan missään lajissa jouduttu mihinkään toimiin tuomaroimisen osalta..?\nMä oon kyl ehkä sen verta sinisilmäinen tän harrastuksen osalta, etten usko, että ketään sellaiseen oikeasti syyllistyisi. En näe siinä mitään järkeä.\n// Ja noista posteista. Mulla on ainakin ollu vastaanottamisissa ongelmia jo pitkään kun osallistumiset lähetetään hotmailista/windowslivestä tai gmailista. Rivitysongelmia ja koodin näkymis ongelmia. mm. gmail tykkää muotoilla tekstejä ja ne ei muissa maileissa näy samalla tavalla. Voi siis olla joku sellanenki ongelma.\n#200 Viesti Kirjoittaja Kuunsirppi » Su Syys 14, 2014 6:26 pm\n^ Komppaan tossa mailiasiassa! Gmail kusee aina lähes poikkeuksetta kaikki koodit viimeistään siinä vaiheessa, kun ne tulee mun sähköpostiin. Niitä täytyy joka kerta värkkäillä, ettei turhia hylkyjä tulisi sen takia. Minkään muun sähköpostin kanssa mulla ei oo ollut tuollaisia ongelmia.\nJa vielä tuohon tuomarointihommaan: Itse myönnän, et oon joskus heitellyt omia koiria pois parhailta sijoituspaikoilta. Oli joku oikein legendaarinen paimennuksen tuomaroiminen joskus, kaikki kolme omaanihan siellä kärkipisteillä keikkuivat. Yksinkertaisesti en kehdannut julkaista sellaisia tuloksia, jossa omat koirat ovat vieneet kaiken :'D\n#201 Viesti Kirjoittaja Frisky » Ma Syys 15, 2014 5:54 pm\nOlen myös ollut näitä, jotka on ottaneet ykköspalkintoja pois omilta koiriltaan. Harrastin tota joskus vuosia sitten pikkuturrina, kun pelkäsin, että mua aletaan epäillä, jos oon tuomaroinut itselleni useampia ykkösiä samassa kisassa. Se alko kuitenkin tuntua vähän tyhmältä, sillä järjestän usein kisoja lajeista, joista kipeimmin tartten koirilleni niitä tuloksia. Silloin myös olin sitä mieltä, että huijarit kiinni ja jotain seuraamuksia, mutta nyt en jaksa välittää. Jos joku haluaa huijata tässä "leikissä", niin huijatkoon, jos muut ei siitä kärsi. Onhan se typerää eikä musta ainakaan tuntuisi miltään saavutukselta, jos koira valioituisi huijaustuloksin.\nTota on vaan aikalailla mahdoton valvoa ellei huijauksesta epäilty tuomaroi aktiivisesti aina omille koirilleen kahta tai kolmea ykköstä lajista riippuen. Voishan näistä yrittää vetää jotain todennäköisyyslaskentaa, mutta ainahan kaikkea voi tapahtua (vaikka ne kolme ykköstä samassa startissa), vaikkei todennäköisyydet puolella olisikaan. Että en lähtis kauhean herkästi tuomitsemaan ketään ellei siellä kisakalenterissa ole joka toinen tulos itse arvottu lyhyellä aikavälillä tai jatkuvasti jotain kolmea ykköstä yhdessä lähdössä.\n#202 Viesti Kirjoittaja Lansu_ » Ma Marras 23, 2015 12:45 pm\nNostellaanpa vanhaa keskustelua. Tässä on nyt puhuttu liittojen yhdistämisestä tai ryhmittelemisestä suuremmiksi kokonaisuuksiksi. Ajatusta ei otettu riemusta kiljuen vastaan, vaikka mä olen edelleen ryhmittelyn kannalla. Tullaan tuota yhdistelyä/ryhmittelyä tekemään tai ei, niin yhteen asiaan olisi nyt ihan jokaisen liiton ylläpitäjän kiinnitettävä huomiota:\nKäykää kaikkien liittojen säännöt ja tuomarointiohjeet läpi: turha jaarittelu pois, helppolukuisuus kunniaan ja olennaisimmat asiat tulisi löytää nopealla silmäilyllä. Tällä hetkellä monien liittojen sivuilta on turhauttavaa etsiä esimerkiksi osallistumisoikeuksia koskevaa tietoa tuomaroinnin yhteydessä. En edes osaa kuvitella kuinka hankalaa sääntöihin perehtyminen aloitteleville virtuaaliharrastajille on... Hiokaa sääntöjä ja ohjeita yhteisen hyvän vuoksi, kiitos.\nMitä sääntösivulle tarvitaan?\n- lajit ja luokat sekä niissä jaettavat palkinnot ja koulutustunnukset\n- luokkasiirtoihin oikeuttavat tulokset (eli polku valioksi)\n- osallistujia koskevat säännöt ja rajoitukset\n- millaisia tietoja koiralla tulee olla www-sivuillaan: virallinen nimi, rotu, säkäkorkeus, kilpailutulokset jne.\n- moneenko luokkaan koira voi osallistua per koe\n- miettikää kuitenkin onko oikeasti tarpeen luetella esim. kantavia narttuja koskevia kieltoja\n- kokeita ja kokeiden järjestämistä koskevat säännöt, rajoitukset ja suositukset\n- montako avointa kutsua yhdellä järjestäjällä voi olla samanaikaisesti\n- hyväksyttävien rinnakkaisstarttien lukumäärä\n- luokkakoot ja ohjaajakohtaiset koiramäärärajoitukset\n- kutsusivun sisältö\n- kokeen anominen\n- osallistujan ja koeanomuksen hylkäämiseen johtavat syyt\nKutsusivun sisältöön ja kokeen anomiseen liittyvät ohjeet voi toki erottaa omaksi, säännöistä erilliseksi sivukseen. Mä suosisin vaikkapa ranskalaisia viivoja, kuten heppapuolella on tehty, esimerkkeinä ERJ, KRJ ja LJ (sivupalkin linkkien takana sääntöjä). En tiedä ovatko VVPY:n säännöt selkeät, mutta rakentelin ne heppapuolelta ideoita varastaen.\nMitä tuomarointiohjeisiin tarvitaan?\n- suositus käytettävästä arvontakoneesta\n- koiran hylkäämisen syyt\nItse tykkäisin lyhyistä ja ytimekkäistä vaihe vaiheelta esitetyistä tuomarointiohjeista. vSNJ:n tuomarointiohjeet ovat musta selkeät, tosin hylkäämiseen johtavat syyt saisi mielestäni vielä lisätä.VVPY:n ohjeisiin koitin tunkea kaiken mahdollisen - kommentteja saa antaa.\nSamassa yhteydessä olisi mielestäni myös syytä miettiä, että mikä on oikeasti tarpeellista ja mikä vaan turhaa työtä kilpailun järjestäjille, osallistujille tai tuomarille. Tässä keskustelussa voisi mun mielestäni tuoda esiin ajatuksia eri liittojen säännöistä ja ohjeista: Mikä on hyvää? Mikä ehkäpä turhaa? Puuttuuko jotain olennaista? Pitäisikö jokin asia muotoilla eri tavalla? Mä voin sitten olla se ilkeä täti, joka hätyyttelee liittojen ylläpitäjiä sähköpostitse, jos joku heistä ei tänne eksy tai ei tee esille nousseille asioille mitään. Jos sääntöjen ja ohjeiden muokkaaminen tuntuu ylitsepääsemättömältä, niin pyytäkää hyvät ihmiset apua lajin harrastajilta.\n#203 Viesti Kirjoittaja Sparkle » Ma Marras 23, 2015 1:41 pm\nKannatan selkeytystä, ite olin ainakin ihan ulalla kaikesta sillon alkuaikoina. Lyhyet ja ytimekkäät säännöt on selkeät, kaunokoukerot pois niin menee älliin paremmin.\nNousi esille erään valioanomuksen yhteydessä sellanen asia, että liittojen sivuilta harvoin löytää tietoja siitä, mitä pitää koiran kisakalenterissa näkyä. Tää oli agiliiton anomus ja siellä aina valioitumisen yhteyteen listataan tuomarit, jotka ovat VKUMAa antaneet. Tällä harrastajalla ei ollut aavistustakaan ennen valioitumista siitä, että tuomarienkin nimet pitäis tosiaan näkyä. :D\nEn tiiä enkä nyt valitettavasti ehdikään tsekkaamaan kuinka monella liitolla oikeasti tämä on olennaista, mut tulipa aiheen tiimoilta mieleen!\n#204 Viesti Kirjoittaja Natali » Ma Marras 23, 2015 2:52 pm\nMonet liitot on jo tuoneet esille säännön, että vain (vKUMAn tai 1. palkinnon /muun tuloksen, jolla on jotain merkitystä koiran siirtymisessä luokasta toiseen) saaneiden koirien kilpailuoikeus täytyy tarkistaa. Haluaisin kuitenkin tuon säännön, myös niihin lajiliittoihin, joilla sitä ei vielä ole. Itselläni ainakin on vanha tietokone ja hidas netti, joten jo kolmenkymmenen osallistujan luokissakin menee todella kauan aikaa, jotta saan tarkistettua koirien sivut. Rajattomia luokkia en uskalla edes ajatellakkaan. Varsinkin sellaisilla lajeilla, joissa tulos ei riipu osallistujien määrästä kyseinen sääntö on mielestäni turha. Tiedän kyllä, että monet tarkistavat omine lupineen vain ns. merkittävän tuloksen saaneet, mutta itse haluan toimia liiton ohjeiden mukaan, myös silloin jos en ole samaa mieltä kaikesta.\n#205 Viesti Kirjoittaja Lansu_ » Ma Marras 23, 2015 3:03 pm\nOlen samaa mieltä Natalin kanssa siitä, että kaikissa lajeissa voisi olla sääntönä osallistumisoikeuksien tarkastaminen ainoastaan merkitsevän tuloksen saaneilta koirilta.\nMyös osallistumiskoodien yhtenäistämisestä on ollut puhetta. Tällä hetkellä koodeja on useampaa eri variaatiota: "Ohjaaja, Koiran virallinen nimi", "Koiran virallinen nimi, Ohjaaja", "Koiran virallinen nimi/Ohjaaja" jne. Noidenkin yhtenäistämisen voisi mielestäni toteuttaa niissä puitteissa kuin se on mahdollista.\n#206 Viesti Kirjoittaja Juinttu » Ma Marras 23, 2015 9:13 pm\nOsallistumiskoodien yhdistämiselle iso kyllä. Samoin Natalin ehdotukselle, vaikka itse olen tuota toteuttanut jo hyvän aikaa omin luvin.\nOlen tämän päivän ahkeroinut sääntöjen parissa, ja nyt on paimenyhdistyksellä, ASCA-liitolla ja valjakkoliitolla uudet, selkeät ja karsitut säännöt. :)\n#207 Viesti Kirjoittaja Sigitius » Ma Marras 23, 2015 9:49 pm\nAgiliitolla uudelleen rakenneltu sääntösivu. Tein niinkin traagisen muutoksen lähes keltään kysymättä että vaihdoin MIDI:n nimityksen vastaamaan irl-luokkaa eli se on nyt MEDI. Buhaha.\nFLYBALLia koskien, tahdon poistaa liitosta rajoituksen koskien joukkueiden määrää, jonka mukaan joukkueita on kilpailussa aina 10. Haluaisin asettaa säännöksi, että joukkueita tulee ottaa vähintään 10, enemmän/rajattomasti jos kilpailunjärjestäjä tahtoo. Perustelen tätä sillä, että useampi ihminen saisi koiriaan mukaan kun se saattaa olla haastavaa siinä kohtaa kun omistajakohtainen rajoitus ylittää 3k/om. Pisteitä jaettaisiin edelleen samalla tavalla. Oisko paha muutos?\nTosta osallistumiskoodista meillä oli puhetta rekisteröinnin merkittävyyden yhteydessä yksi yö chatissa ja niistä mä kaivoin siellä laitetun tiivistelmän:\n#208 Viesti Kirjoittaja Natali » Ma Marras 23, 2015 10:23 pm\nMulla olisi toinenkin ehdotus. Eli selailin vanhoja aiheita hyvien ideoiden varalta ja huomasin, että Lansu_ oli ehdottanut, jossain aiheessa, että kisanjärjestäjä voisi saada ikään kuin palkkioksi muutaman ylimääräisen koiransa mukaan kisaan. Esimerkiksi, jos normaali koira/ohjaaja/luokka rajoitus olisi 3 koiraa niin kisanjärjestäjä saisi mukaan 4 koiraa. Tuonkin voisi tehdä porrastetusti, mikä kannustaisi rajattomiin kisoihin sekä suurempiin luokkakokoihin.\nKäydessäni liittojen sääntöjä läpi huomasin, että yllättävän monessa liitossa ei kantavakoira saa osallistua kisaan. Voisikohan myös kyseisen säännön poistaa, sillä se on täysin turha. Sen voin vielä ymmärtää, mikäli esimerkiksi sairas koira ei saa kilpailla, koska virtuaalikoirista puhuttaessa on omistaja itse keksinyt koiransa sairauden ja voi vaikuttaa itse sen kestoon. Kuitenkin tarkistaako kukaan esimerkiksi turrilan pentue topikeista, milloin koira X sai pentunsa?\nLisäksi kävin läpi liittojen sääntöjä ja tälläisiä pieniä asioita löysin:\nAjokoejärjestö: kohdassa kokeeseen ilmoittautuminen "Kokeeseen on ilmoittauduttava aikaisintaan kuukautta ja viimeistään vuorokautta ennen kokeen alkua" Miksi? Mitä jos joku järjestäisi esimerkiksi kisat, joissa vip on 25.11. klo:12.00 ja pvm 25.11. Mielestäni kyseessä on täysin turha sääntö. Eikö osallistumisessa voisi noudattaa suoraan pelkkää vip:tä? Ajokokeissa täytyy myös tarkistaa kaikkien osallistuvien koirien osallistumisoikeus vaikka osallistujamäärä ei vaikuta tuloksiin.\nHaukkukoeliitto: onko todella tarpeellista, että osallistuakseen voittajaluokkaan koiralla tulee olla vähintään H näyttelyistä? "ja montaa AVO- tai VOI-luokkaa ei samassa kokeessa saa olla (poikkeuksia saatetaan tehdä)! " Edellä oleva lainaus on mielestäni hieman sekava. Saanko siis järjestää tuplaluokat, entä täytyykö ne anoa erikseen? Mistä tiedän voidaanko juuri minun kokeeni kohdalla tehdä poikkeus?\n"-Tarttuvaa tautia sairastava koira\n-Kantava narttu ei saa osallistua kokeisiin kolmeakymmentä (30) vuorokautta ennen odotettua penikoimista.\n-Eikö myöskään ennen kuin neljäkymmentäkaksi (42) vuorokautta on kulunut penikoimisesta."\nTässä kohtaa ei ole mitään mainintaa, ettei väärän rotuinen saisi osallistua. Kuka taas valvoo kenen koira sai pennut ja milloin? Virtuaalimaailmassa ei taida tarttuvia tautejakaan esiintyä.\n"Koiralla on oikeus kilpailla avoimessa luokassa (AVO) tai voittajaluokassa (VOI), viimeksi mainitussa sen jälkeen, kun se on saanut hirvenhaukkukokeissa kaksi ensimmäistä palkintoa avoimessa luokassa. " Tuon voisi muotoilla selkeämminkin. Esimerkiksi: koira aloittaa kilpailemisen avoimessa luokassa (AVO), josta se siirtyy kilpailemaan voittajaluokkaan (VOI) saavutettuaan kaksi kertaa ensimmäisen palkinnon avoimessa luokassa.\nKokeesta sulkeminen -kohdan voisi joko poistaa kokonaan tai mainita syitä miksi virtuaalikoira voidaan hylätä.\nHyötykoirajärjestö: Miksi koiran kisakalenterista pitää löytyä myös pistemäärä, jolla se on tuloksen saavuttanut? Itse en esimerkiksi koskaan merkitse koirieni pisteitä ylös vain tuloksen. Pisteillä ei ole kuitenkaan valioitumisen kannalta merkitystä.\nHirvenmetsästys liitto: osoite ei toimi.\nKanakoirakerho: voisiko seuraavan kohdan ilmaista selkeämmin? "2.4 Voittajaluokkaan saa osallistua koira, joka täyttää samat vaatimukset kuin AVO-luokkaan osallistuva, mutta koiran tulee olla saavuttanut kaksi (2) 1-tulosta avoimesta luokasta."\n"2.5 Valioitumiseen tarvitaan kolme (3) 1-tulosta VOI-luokasta, sekä näyttelyistä laatumaininta Hyvä (H, koskee myös PIVIKO koiria). Jos koirasi on pysyvästi kuvaton, niin ilmoita siitä valionarvo hakemusta tehdessäsi." Voitaisiinko tuota H-vaatimusta miettiä uudelleen?\nVoisiko sivuilla olevan toimimattoman linkin, joka vie tulisielun arvontakoneeseen kenties päivittää Cantarellin arvontakoneen osoitteeksi?\n"3.1 Kaikissa luokissa käytetään laatuarvostelua ja annetaan niin monta ensimmäistä, toista ja kolmatta palkintoa kuin koirien suoritukset edellyttävät." Kuulostaa hieman sekavalta. Eikö se riitä, että sivuilla kerrotaan miten pisteet arvotaan, jonka jälkeen sitten tietyllä pistemäärällä saa tietyn palkinnon. Muut liitot, jotka arpovat pisteetkin eivät näytä moista kohtaa sääntöihinsä tarvinneen.\nVoisiko valiot sivuilla olevan ääkkösongelman korjata vaikka seuraavan kerran kun liittoa päivitetään?\nKoiratanssi: Josko ääkkösongelman voisi sielläkin korjata?\nLaumanvartijakoiraliitto: voisiko kokeissa vain hyväksytyn tuloksen saaneiden osallistumisoikeuden tarkistaa?\nKoiraurheilujärjestö: sielläkin kummittelee säännöissä, että kaikkien koirien osallistumisoikeus täytyy tarkastaa. Lisäksi jäi häiritsemään miksi sekarotuiset eivät voi kilpailla koiraurheilussa? Sivuilla on myös linkki tulisielun toimimattomaan arvontakoneeseen ja tulospalvelu käytössä.\nMetsästyskoirien jäljestämiskoe yhdistys: aina kun vaihtaa sivua tulee pop-up, jossa lukee "Haluatko varmasti poistua tältä sivulta?".\nVoisiko seuraava kohta poistua säännöistä viimeistään silloin, jos tulospalvelu poistuu liittojen yhdistämisen myötä? "18.11.2006 >> Jos koira on saanut ensimmäisen ykköstuloksen esim. 1.3.2006 ja saa toisen ykköstuloksen 25.11.2006 pidettävästä mejäkokeesta. Ja tämän 25.11.2006 kokeen tulokset ovat tulleet jo esille 16.11.06. Jos joku järjestää mejäkokeen esim. 20.11.2006 niin tämä koira joka on saanut toisen ykköstuloksensa 25.11.06 olevasta kokeesta EI VOI osallistua VOI-luokkaan 20.11.06 olevassa kokeessa, koska ko. koiralla on vaadittu toinen ykköstulos VOI-luokkaan VASTA 25.11.06 alkaen!"\nRally-toko: josko vain 1. palkinnon saaneiden osallistumisoikeus tulisi tarkistaa?\nSpanieliliitto: kokeiden järjestämistä ja tuomaroimista helpottaisi, mikäli pöytäkirjojen täyttäminen olisi vapaaehtoista tai vaihtoehtoisesti koirille arvottaisiin vain kokonaispisteet, jolloin pöytäkirjoista voitaisiin luopua kokonaan. Myös maininta siitä ettei kahta koetta voida järjestää samana päivänä häiritsee, sillä kyse on virtuaalikoirista. Mikäli joku haluaa realistisuuden vuoksi koiriensa käyvän vain yhdessä kokeessa per päivä hän voi varmasti jättää itse koiransa ilmoittamatta toiseen kisaan. Riittäisikö tuomaroinnissakin, että mahdollisesti vain hyväksytyn tuloksen saaneiden koirien osallistumisoikeus tarkistettaisiin?\nPalveluskoiraliitto: miksi useampaa kisaa ei voida järjestää samana päivänä? Monet valitsevat kisojensa päivämäärät ja viimeiset ilmoittautumis päivät sen mukaan, että heillä on aikaa tuomaroida. Haluan myös painottaa samaa mitä sanoin aiemmin eli jos joku ei halua realistisuuden vuoksi kilpailla koirillaan kuin yhdessä kokeessa per päivä niin eikö kyseinen henkilö voi vaan jättää koiriaan ilmoittamatta? Voisiko sivuille laittaa mielummin linkin Cantarellin arvontakoneeseen? Sitä käyttämällä kun voisi vain suoraan kopioida osallistujat sivuille, jakaa palkinnot sekä tarkastaa 1. ja 2. palkinnon saaneet koirat.\nPelastuskoirayhdistys: sivuilla on linkki tulisielun arvontakoneeseen. Miksi ei riitä, että vain hyväksytyn suorituksen tehneiden koirien osallistumisoikeus tarkistettaisiin? Kiinnostaisi myös onko nuo luokat pakko suorittaa järjestyksessä vai voiko suorittaa esim. peso->pejä a->peha a->pejä b?\nPoliisikoiralaitos: Tuomarointi ohjeeseen on linkitetty Cantarellin tekemä arvontakone, mutta silti ohjeet on selkeästi, jollekkin aivan toiselle arvontakoneelle tehdyt. "Smallest value- ja Largest value-kohtiin laitat pistemäärät alla olevan taulukon mukaan. Format in ... column(s)-kohtaan laitat osallistujien määrän (lukuunottamatta hylättyjä koiria)."\nTottelevaisuuskoulutusliitto: "Huomioithan, että mikäli koirasi on saanut alokasluokasta luokkanousuun vaadittavat 1-tulokset vaikkapa 10.08.2008 ja 20.08.2008 pidetyistä kilpailuista, se ei voi osalllistua 15.08.2008 järjestettävässä kilpailussa AVO-luokkaan! Sen sijaan voit ilmoittaa koirasi vaikkapa 21.08.2008 pidettävässä tokokilpailussa AVO-luokkaan. " Kuinka moni nykyään edes noudattaa kyseistä sääntöä?\nTyökoiraliitto: onko todellakin tarpeellista, että kaikkien koirien osallistumisoikeus tarkistetaan? Entä kuinka moni tuomarit -sivun tuomareista oikeasti enää pyörii virtuaalikoirien parissa?\n#209 Viesti Kirjoittaja Sonja. » Ma Marras 23, 2015 10:48 pm\n^ vKTL:n ylläpito siirtyy nyt miun käsiin, joten ääkkösongelmaa korjailen tässä parhaillaan :)\nHyviä pointteja eri liitoista, joskin olen eri mieltä tuota mainitsemastasi tokoliiton säännöstä. Jos koira saa toisen ykköstuloksen vasta 20.08., ei se loogisesti ajateltuna voi osallistua ylempään luokkaan jo viisi päivää aikaisemmin - vaikka tulokset olisikin arvottu jo kisapäivää reilusti aikaisemmin, astuu ykköstulos voimaan vasta kisapäivänä eli tässä tapauksessa 20.08. Itse ainakin tällaisessa tapauksessa hylkäisin koiran AVO-luokasta, koska sillä ei ole sinne vielä oikeutta.\n#210 Viesti Kirjoittaja Shady » Ma Marras 23, 2015 10:58 pm\n^^ Korjailen poliisikoirien sivun. Se on tosiaan vanhaan arvontakoneeseen. Tai vanhaan ja vanhaan, voihan sitä edelleen käyttää..\nTokosta samaa mieltä Sonjan kanssa. Harvemmin nykyisin myöskään mitään tuloksia tulee kauheesti etukäteen.


Herrasmiehen päiväkirja: Grappa on jalo juoma Italiasta\nRavintolapäällikkö Markku Halonen grappojensa äärellä.\nOlipas miellyttävää tutustua neljään huippuhyvään grappaan pohjoisitalialaiseen keittiöön erikoistuneessa Sasso-ravintolassa Esplanadilla. Maisteluseurakseni sain Suomessa toimivan grappa-seuran kunniapuheenjohtajan Andreo Larsenin sekä Sasson ravintolapäällikön Markku Halosen.\nAiempi kokemukseni grappasta on Italian-opiskeluajalta, jolloin ystäväni kanssa teimme päivämatkan Bassano del Grappan pikkukaupunkiin ihastelemaan Andrea Palladion suunnittelemaa puusiltaa. Vierestä löytyi Nardinin tislaamo, jota kaksi musiikkitieteen opiskelijaa ei voinut ohittaa. Pian istuksimme talon isoilla ikkunalaudoilla allamme Grappa-joki, vieressä Palladion puusilta ja kourassamme jalot juomat. Huomautettakoon, että joessa ei nimestään huolimatta virtaa grappa (harmi kyllä), vaan se on saanut nimensä seudun viininviljelyksistä, sillä grappolo tarkoittaa rypäleterttua. Juoman nimi on saattanut tulla siitä tai sitten langobardeilta.\nGrappan maineen palauttamiseksi on pitänyt tehdä jonkin verran töitä, sillä vielä muutama vuosikymmen sitten markkinoilla oli saaveittain huonolaatuista litkua. Talonpojat polttelivat sitä navetan nurkassa ja aloittivat mukillisella työpäivänsä. Sittemmin grapasta on tullut arvostettu digestiivi, joka nautitaan huoneenlämpöisenä aterian päätteeksi pienestä jalallisesta lasista, jossa on pallomainen pesä ja ylöspäin levenevä piippuosa. Italialaisessa baarissa grappa saatetaan kuitenkin kaataa mihin tahansa käden ulottuvilla olevaan lasiin. Juomaa on kiintoisaa kokeilla myös laakeasta Beaujolais-lasista. Silloin haistaminen tehdään kolmelta eri korkeudelta: ensin lasi asetetaan sydämen korkeudelle, sitten leuan, ja vasta lopuksi nenä voidaan työntää lasista sisään. Tällä tavoin eri vahvuisista aromeista saa paremman käsityksen.\nTohtori Andreo Larsen, grappa-seuran kunniapuheenjohtaja.\nGrappa-nimelle on EU säätänyt muutaman vaatimuksen: Sen pitää olla italialaista, viinirypälemäskistä valmistettua ja alkoholipitoisuudeltaan tavallisimmin 40-60 prosenttista. ”Grappassa on viinin sielu ja maan henki”, Larsen tiivistää. EU:n ulkopuolella grappalla ei ole nimisuojaa, joten muualla maailmassa voi kaupasta löytää vaikka argentiinalaista grappaa.\nJos grappa on värillistä, se on kypsytetty puutynnyreissä. On myös marjoilla, kuten mustikalla maustettuja grappoja, mutta niitä Larsen ei arvosta. Vähintään kuusi kuukautta tynnyrikypsytettyä kutsutaan nimellä affinato, vuodesta puoleentoista nimillä vecchio tai invecchiato, yli puolitoista vuotisia nimillä stravecchio tai riserva. On myös useita kymmeniä vuosia kypsytettyjä grappoja, mutta niillä ei ole omaa nimeä.\nMaistelun grapat numerojärjestyksessä vasemmalta oikealle.\nMaisteluun Larsen ja ravintolapäällikkö Markku Halonen valitsevat Sasson lähes sadan grapan valikoimasta neljä juomaa: kaksi kirkasta ja kaksi tammitynnyristä keltaista väriä saanutta.\n1. Nardini. Perinteinen talo, aloittanut grapan tuotannon 1700-luvun lopussa. Laatuun käytetty alueen neljää eri rypälettä. ”Ai että tämä on hyvää”, Larsen huokaa. ”Tämä on mittatikku, perusgrappa, johon kaikkia muita voidaan verrata.” Miellyttävä maku, tuoksussa pähkinää. Maussa viinirypäleen ydin, rypäleensiemenen vivahde.\n2. Nonino. Friulissa toimiva talo on 1970-luvulta lähtien tehnyt työtä grappojen laadun ja maineen nostamiseksi. He luultavasti kehittivät monovitignon eli yhden rypäleen grappan ja pelastivat piccolit-rypäleen sukupuutolta. Laadussa käytetty Müller-Thurgau -rypälettä, joka toimii grappana erittäin hyvin. Huomattavan kuiva. ”Vahva, pitkä makumaailma, hyvin rikas”, Larsen ylistää. Jalo maku.\n3. Berta. Piemontessa sijaitseva talo on erikoistunut jälkikypsytettyihin grappoihin. Ovat kokeilleet tynnyreiden materiaalina myös pähkinä- ja kastanjapuita, mutta maistamamme laatu on kypsytetty perinteisesti tammitynnyrissä. Rypäleenä Moscato, joka on makea ja helposti lähestyttävä. Väri on kauniin keltainen. ”Niin pehmeetä niin pehmeetä”, Larsen myhäilee. Hyvin pitkä jälkimaku, josta löytyy kukkia, hunajaa, banaania ja vadelmaa. Lopuksi aromit muuttuvat kermamaisiksi ja esiin tulee vaniljaa.\n4. Poli. Venetossa toimivalla talolla on pitkä historia ja rohkeutta uudistua. Maistamamme laatu on kypsytetty tammisessa sherrytynnyrissä, joka tuo mukaan erityisen makumaailman. Kaunis keltainen väri. Maussa rusinaa ja korinttia.\nVasemmalla laakea viinilasi, oikealla yleisimmin käytetty grapan maistelulasi.\nItse valitsen maistelun parhaaksi grapaksi Bertan, sillä sitä uskaltaisin tarjota suvun varttuneemmillekin jäsenille. Larsen ja Halonen liputtavat kirkkaiden laatujen puolesta.\nMaistelun jälkeen olo on kohottunut ja energinen - ei lainkaan tylsistyneen juopunut, vaikka veressä varmasti virtaa jonkin verran alkoholia. Vaikka on jo myöhä, vetäydyn harjoitushuoneeseen ja soitan puolitoista tuntia Brahmsin sonaatteja. Grappa on jalo juoma!\nKuuntele Andreo Larsenin vetämä grappa-maistelu täältä.\nVivaldi: Allegro alla francese konsertosta C-duuri RV117. Concerto Italiano, joht. Rinaldo Alessandrini.\nField: Sehnsucht-Walzer E-duuri. Mícéal O’Rourke.\nGaluppi: Allegro konsertosta D-duuri. Academia de li Musici, joht. Filippo Maria Bressan.\nVerdi: Don Alvaron resitatiivi ja aaria ”La vita e inferno - Oh, tu che in seno agli angeli” oopperasta Kohtalon voima. Jonas Kaufmann ja Parman oopperan orkesteri, joht. Pier Giorgio Morandi.\nFalla: Tulitanssi baletista El Amor brujo. Larry Adler, huuliharppu, ja Carroll Gibbonsin orkesteri (lev. 1935).\nRespighi: Orgiastinen tanssi balettisarjasta Belkis, Saban kuningatar. Chad Shelton ja Minnesotan orkesteri, joht. Eiji Oue.\nPar Janne Koskinen klo 9.25\nLiisu 20. marraskuuta 2013 klo 19.34\nHyvä Herrasmies! Kuuntelin nuo linkkisi. Itse asiassa kuulin livenä radiosta lopun ohjelmasta, ja kun siinä esiintyi tuttu mies (toinen noista mukana olijoista Sinun lisäksesi), kiinnostuin ja kuuntelin Areenalta ohjelman alusta alkaen.\nSe yllättävä, ohjelman kanssa vähän ristiriidassa oleva "puhepurkaus" ohjelman loppupuolella, naishenkilön suusta, oli varmaan ennalta sovittu, oli sen sen verran rohkea. Itse ohjelmassa olijat esiinnyitte hillitysti ja asiallisesti. Jopa siinä määrin, että ehkä tuo naisen ääni tarvittiin tuomaan kontrastia vastapainoksi.\nArvaan, että monet paheksuvat ihan oikeasti "hienostelua" sillä niin kuin siinä ohjelman lopussa sanottiin: samassa veneessä ollaan. Ja nyt eletään ankeita aikoja. Mutta Sinä "hienostelet" niin avoimesti, että sitä voi jo sanoa ilmiöksi, ja se viehättää minua (joka en hienostele ollenkaan, ainakaan tietoisesti). Eihän se ole keneltäkään pois, jos joku tahtoo ilahduttaa toisia (ja ehkä itseäänkin), hienoilla tavoilla ja hyvin käyttäytymällä. Toisaalta olen tottunut hienosteluun, sillä joukossa, johon kuulun, on kaksi todella tarkkaa miespuolista henkilöä, joille enemmän kuin kengännumero merkitsee kengässä sen laatu, valmistusmaa ja yksinkertaisuus. Sillä yksinkertaisuus on kuulema useimmiten kaunista ja ennen kaikkea tyylikästä. (Joskus myös valitettavan kallista.) Tämä koskee heidän pukeutumistaan yleensä. Sitä on hauska seurata. Ymmärrän heidän halunsa olla hyvin pukeutuneita, siilä niin kuin Sinä, he katsovat asiakseen kunnioittaa toisia kanssaihmisiään eri tilaisuuksissa vaivautumalla pukeutumaan kunnolla. Ja kohtelemaan ihmisiä ihmisinä. (Kontrastiksi minä voisin mennä mukaan vaikka paitasillani. Eivät he sitä pahemmin vastustaisi.) Nuorempi heistä sanoo tietävänsä Sinut. Ja ymmärtää Sinua. Ehkä hänellä on samat tavoitteet käyttäytymisen puolella. (Minäkin arvostan Sinua ja luontevaa esiintymistäsi. Iso S-kirjain tahtoo kertoa siitä.)\nGrappa. Italialainen viina. Sakasta tehty. Sehän on taiteilijoiden suosiossa kai aina ollut. Ehkä halpuutensa takia. Ja ainakin Italiassa. En ole sitä maistanut. Nähnyt kyllä toisten - ei pelkästään maistavan - vaan juovan sitä. Ehkä yhdessä vieraittesi kanssa jalostitte sen hetkessä juhlajuomaksi. Grabba. Tuo italialaisten maalaisihmisten aikaan saama Suomen pontikkaa vastaava (olenko oikeassa?) juoma nousee nyt varmaan monen suomalaisen joulupöydälle. (Minä teen kotikaljaa maltaista äitini ohjeiden mukaan. Saapa nähdä, minkä juoman kanssa se joutuu kilpailemaan. Kokemusteni mukaan myös Pepsicola on varteenottettava kilpailija.)\nKiitos ohjelmasta, kiitos henkilöstä, jonka olit valinnut, kiva, että pidät blogia! Musiikki, jota olit valinnut välipaloiksi, oli maistuvaa. Se taitaakin olla Sinun ja minun välillä yhdistävä tekijä. Klassinen musiikki. Se on ehdottomasti parasta.\nMutta kirjallisuus? Noudatatko siinäkin klassista linjaa? En malta olla mainitsematta (tapani mukaan, mainostan sitä kaikille) itävältalaisesta, Hollannnissa syntyneestä uusklassikkokirjailijasta nimeltä Thomas Bernhard. Jos et ole lukenut hänen teoksiaan, ehdottaisin lukemaan. Hän on kuin Suomen Seppo Heikinheimo. Opiskellut musiikkia nuorena. Hänen haaveensa oli tulla oopperalaulajaksi. Mutta hänestä tulikin, isoisänsä mukaan, kirjailija. Vieläpä hyvä sellainen. Tarpeeksi äkäinen ja epäkohtia huomioiva. Hänen kirjansa ovat kuin musiikkia, joku on sanonut. Välillä siinä on riitasointuja. Ne toimivat mausteena, kirjojen suolana.\nJanne Koskinen 21. marraskuuta 2013 klo 10.28\nHei, monet kiitokset viestistä, jonka lukeminen ilahdutti kappale kappaleelta yhä enemmän! Erinomaista että otit esiin Thomas Bernhardin, jota minulle on aiemmin suositellut arvostamani kulttuuritoimittaja Pietari Kylmälä. Viime kirjamessuilla yritin etsiä Bernhardin teoksia, mutten onnistunut löytämään. Mukaan tarttui sitten muuta, lähinnä tietokirjoja. Vinkkejä kaunokirjallisuuden puolelta otan mielelläni vastaan, mutta olen niiden suhteen hyvin kriittinen. Kaikenlaista turhanaikaistakin on aikojen saatossa suositeltu - erityisesti kotimaisen tusinakirjallisuuden puolelta.


Kyyti kohteeseen Ronald Reagan Washingtonin kansallinen lentoasema (DCA) | Uber\nEtsitkö vaihtoehtoa perinteiselle DCA-lentoasema-lentokenttäkuljetukselle tai taksille? Olit sitten matkalla DCA-lentoasemalta National Malliin tai ostoksille Alexandrian vanhaan kaupunkiin, pääset määränpäähäsi tutun Uber-sovelluksen avulla. Pyydä kyyti kohteeseen/kohteesta DCA yhdellä napautuksella.\nVaraa Uber-kyyti etukäteen lentoasemalle Ronald Reagan Washingtonin kansallinen lentoasema\nViimeistele suunnitelmasi jo tänään varaamalla Uber-kyyti lentoasemalle Ronald Reagan Washingtonin kansallinen lentoasema. Pyydä kyyti jopa 30 päivää ennen lentoa mihin kellonaikaan ja minä päivänä tahansa.\nNoutopaikka lentoasemalla DCA-lentoasema\nKun olet valmis, avaa Uber-sovellus ja pyydä kyyti määränpäähäsi. Valitse ryhmäsi kokoon ja matkatavaroiden määrään nähden parhaiten sopiva kuljetusvaihtoehto DCA-lentoasemalla.\nDCA-lentoasema – kartta\nRonald Reaganin kansallinen lentoasema on Washington DC:n ensisijainen lentoasema. DCA-lentoasemalla on neljä terminaalia, joista terminaalit B ja C ovat uusimpia ja suurimpia.\nSaako DCA-lentoasemalta Uber-kyydin?\nKuinka paljon Uber-kyyti DCA-lentoasemalle maksaa?\nUber-matkan hinta DCA-lentoasemalle (tai lentoasemalta) riippuu ajoneuvotyypistä, matkan arvioidusta pituudesta ja kestosta, tietulleista ja kyytien kysynnästä pyyntöhetkellä.\nMistä lyhenne DCA tulee?\nLentoaseman tunnus DCA tulee sanoista Washington, DC, USA.\nDCA-lentoasema: tietoa matkustajille\nRonald Reaganin kansallinen lentoasema (DCA) on Washington DC:n päälentoasema, ja sen kautta kulkee vuosittain yli 21 miljoonaa matkustajaa. Lentoasema sijaitsee viiden mailin (kahdeksan kilometrin) päässä Washingtonin keskustasta, ja se on Yhdysvaltojen pääkaupunkia lähinnä oleva lentoasema. DC:n keskustasta ajaa lentoasemalle ihanteellisissa tie- ja liikenneolosuhteissa 25 minuutissa.\nDCA-lentoasemalla on kolme terminaalia, A, B ja C, joissa on yhteensä 44 porttia. Lounge-tiloja on kaikissa DCA-lentoaseman terminaaleissa. Voit suunnitella matkaasi alla olevien tietojen avulla.\nDCA:n terminaali A\nDCA:n terminaali B\nDCA:n terminaali C\nDCA:n kansainvälinen terminaali\nDCA-lentoasema ei liikennöi kansainvälisiä lentoja (paitsi Kanadaan).\nMatkustajat voivat valita DCA-lentoasemalla yli 40 ruokapaikkavaihtoehdosta, jotka tarjoavat esimerkiksi pikaruokaa, välipaloja ja kansainvälisen keittiön antimia. Suurin osa DCA-lentoaseman ruokapaikoista on terminaaleissa, mutta muutama paikka löytyy myös National Hallista ennen turvatarkastusta.\nDCA-lentoaseman shuttle-palvelu kuljettaa matkustajia terminaalien A, B ja C, paikoitustalon ja vuokra-autokeskuksen välillä. Shuttle-bussien määränpää näkyy bussien edessä ja kyljessä. DCA-lentoaseman shuttle-bussipalvelu toimii ympäri vuorokauden.\nDCA-lentoasemalla on taideohjelma, joka esittelee alueellisia, kansallisia ja kansainvälisiä vaihtuvia näyttelyitä. Historiallisessa terminaalissa A historiallisen aulan ja nykyisen lipunmyyntiaulan välillä olevassa galleriakäytävässä on esillä paikallisten taiteilijoiden teoksia vitriineissä ja seinillä. Lentoasemalla esiintyy myös muusikoita, laulajia, tanssijoita ja muita taiteilijoita. DCA-lentoasemalla on lukuisa määrä kauppoja ja liikkeitä lehtikioskeista vaatekauppoihin.\nDCA-lentoaseman valuutanvaihtopiste on hallitasolla lähellä terminaalia C ennen turvatarkastusta.\nHotelleja lähellä DCA-lentoasemaa\nLentoaseman lähellä on yli 20 hotellia ja muuta majoituspaikkaa, tarvitsitpa sitten majoitusta välilaskun ajaksi, myöhästyvän lennon takia yön yli tai muuten vain yöpyäksesi lähellä DCA-lentoasemaa.\nKiinnostavia kohteita lähellä DCA-lentoasemaa\nThe Lincoln Memorial ja muita DC:n monumentteja\nThe National Mall museoineen\nKatso lisätietoa DCA-lentoasemasta täältä.


IS: Suomalaiseen ravintolaan alkoi yhtäkkiä tulvia kiinalaisturisteja, jotka tilasivat kaikki saman annoksen – lopulta syy ilmiöön paljastui | Makuja | MTV Uutiset\nIS: Suomalaiseen ravintolaan alkoi yhtäkkiä tulvia kiinalaisturisteja, jotka tilasivat kaikki saman annoksen – lopulta syy ilmiöön paljastui\nKiinalaisturistit tilaavan helsinkiläisravintolassa useimmiten paellaa. Kuvituskuva. Shutterst\nJulkaistu 02.09.2019 09:56\nHelsinkiläisravintolassa ihmeteltiin, kun asiakaspaikat alkoivat yhtäkkiä täyttyä päivittäin kiinalaisturisteilla, uutisoi Ilta-Sanomat. Pian selvisi syy poikkeukselliseen ilmiöön.\nIlta-Sanomien mukaan Helsingin keskustassa sijaitsevaan, latinalaisamerikkalaista ruokaa tarjoilevaan Maya-ravintolaan alkoi puolisentoista vuotta sitten ilmestyä enenevässä määrin kiinalaisturisteja. Ravintolan henkilökunta oli ihmeissään ilmiöstä, sillä ruokalista ei varsinaisesti tarjonnut matkailijoille Suomi-elämystä.\nKiinalaisturisteja saattoi ilmestyä ravintolaan muutama, mutta välillä myös ryminällä kokonainen ryhmälllinen.\n– Henkilökunta ei muista nähneensä vastaavaa aiemmin. Kyllä me ihmeteltiin, että mistä tämä johtuu, ravintolapäällikkö Marju Miikkulainen kertoo Ilta-Sanomille.\nKaikki tilasivat paellaa – syynä miljoonien käyttämä matkailusovellus\nMikä erikoisinta, syömään saapuneet turisti tilasivat, ja tilaavat edelleen, useimmiten yhden ja saman annoksen: paellan. Miikkulaisen mukaan mereneläviä, kanaa, lihaa ja riisiä sisältävä paella kiinnostaa kiinalaisia, sillä se ilmeisesti muistuttaa heitä jostain tutusta ruokalajista. Kun kiinalaiset saapuvat ravintolaan, he näyttävät kännykän näytöltä kuvan paella-annoksesta. Yhteistä kieltä ei henkilökunnan kanssa ole.\nIlta-Sanomien mukaan ravintolalle selvisi lopulta, mikä kiinalaiset oikein tuo Mayaan syömään. CMB ravintoloiden ravintolatoimenjohtaja Maarit Karjalainen selvitti, että Mayasta oli luotu sivu kiinalaisille matkustajille suunnattuun sovellukseen, jota käyttää jopa 260 miljoonaa ihmistä kuukaudessa. Siellä kiinalaiset suosittelevat eri matkakohteiden ravintoloita. Mayan osalta palveluun oli ladattu kuva juurikin paella-annoksesta.\nRavintolapäälikkö Marju Miikkulaisen mukaan kiinalaiset ovat kiitollisia ja hyväntuulisia asiakkaita. He valokuvaavat paljon ja juovat alkoholia vain vähän. Tarjoilijan he pyytävät pöytään nostamalla käden ylös ja viittaavat niin kauan, kunnes tarjoilija on saapunut.\nMiten ilmastonmuutos vaikuttaa ravintola-alaan? Kari Aihinen kertoo:


Mauri Kotamäki: Maapallolla on – liikaa, sopivasti, liian vähän – ihmisiä? - Taloustaito.fi\nMauri Kotamäki 04.06.2018\nKosmologi Kari Enqvistin kolumnissa kerrotaan, että maapallolla on liikaa ihmisiä. Perustelu näyttäisi olevan kutakuinkin, että sata lisäihmistä kuluttaa maapallon resursseja sadan lisäihmisen verran (muiden kulutuksen pysyessä ennallaan) ja siksi väestönkasvu on yksinomaan haitallista.\nSamoin professori emeritus Esko Valtaoja on (esim. täällä) argumentoinut, että ihmisiä on liikaa. En tarkalleen tiedä mihin Valtaojan ajattelu perustuu, mutta varma hän tuntuu olevan. Ristiriitaiseksi asian tekee se, että samaan hengenvetoon hän puhuu eksponentiaalisesta teknologian kasvusta kaikkien ongelmien selättäjänä.\nValtaoja tuntuu siis ajattelevan, että teknologinen kehitys ratkaisee ympäristöongelmat, mutta maapallon liiallinen kansoittuminen on silti ongelma. Suopea tulkinta Valtaojalle voisi olla, että teknologinen kehitys ratkaisee ennen pitkää kaikki ongelmat, mutta lyhyellä aikavälillä väestön kasvu aiheuttaa tarpeetonta pahoinvointia.\nJo tässä vaiheessa paljastettakoon, että minulla ei ole vahvaa mielipidettä asiasta suuntaan tai toiseen. Sen sijaan on olemassa ihan hyviä argumentteja sekä väitteen puolesta että vastaan.\nAlla esiin nousevat argumentit perustuvat oman filtterini läpi kulkeneina pitkälti Steven Landsburgin kiinnostavaan esitykseen, joka puolestaan pohjaa yhteen Landsburgin kirjan lukuun teoksessa More Sex is Safer Sex (HT Tuukka Saarimaa).\nLandsburgin ajattelu noudattelee sinänsä tavanomaista talousteellistä ajattelua – hyötyjä verrataan kustannuksiin. On olemassa hyötyjä ja kustannuksia, jotka ovat yksityisiä. Toisin sanoin, jos minä teen jotain, niin saan tekoni hyödyt täysimääräisesti, mutta myös kustannukset lankeavat minun kontolleni (eivätkä vaikka naapurin Matin). Samaan hengenvetoon on todettava, että jos toimintani ei haittaa ketään muuta, on kenenkään muun vaikea kyseenalaistaa valintojani. Ainakin minä uskon, että jokainen on oikeutettu tekemään toteuttamaan itseään kutakuinkin niin mielivaltaisesti kuin haluaa, kunhan se ei vahingoita ketään muuta.\nTarkastellaan asiaa päätöksentekijän eli tässä tapauksessa potentiaalisen vanhemman näkökulmasta. Mitkä ovat yhden lapsen ”hankkimisen” yksityiset hyödyt? Rakkaus, onni, ilo, apu kotiaskareissa ja maatilalla, syytinki ja niin edelleen. Yksityisiä kustannuksia voisivat olla vaipat, ruoka, vaatteet, uhmaikä, menetetty vapaa-aika, huoli teiniän kapinasta ja niin edelleen. Henkilö on taipuvainen vanhemmuuteen, mikäli yksityiset hyödyt ylittävät haitat.\nMutta yksityiset hyödyt eivät aina ole kovinkaan kiinnostavia yhteiskunnallisen päätöksenteon näkökulmasta – kiinnostavampia ovat yksityisten ihmisten ratkaisujen vaikutukset muihin eli ulkoisvaikutukset. Jos minä keksin ikiliikkujan, niin sen lisäksi, että saan paljon mainetta, kunniaa ja rahaa, niin myös muu yhteiskunta hyötyy keksinnöstäni. Kyseessä on positiivinen ulkoisvaikutus. Ulkoisvaikutus voi olla myös negatiivinen. Polttaessani märkiä puita takassa aiheutan negatiivisen ulkoisvaikutuksen saastuttamalla ilmakehää.\nMyös vanhemmuuden kohdalla ulkoisvaikutukset ovat olennaisia. Lapsi ei ainoastaan ilahduta vanhempiensa maailmaa, vaan tuo rakkautta, ystävyyttä, erilaisuutta ja moninaisuutta myös muille. Lapsi on myös tulevaisuuden markkinatoimija; kutakuinkin kaikki vaihdanta parantaa (ex-ante) toimijoiden hyvinvointia. Lapsia myös tarvitaan, jotta sukupolvien välistä tulonjakoa harjoittavat tulonsiirtojärjestelmät (kuten eläkejärjestelmä) pysyvät toimintakykyisinä.\nNegatiivisia ulkoisvaikutuksia puolestaan ovat kaikki pahat asiat, jotka vielä syntymätön lapsi potentiaalisesti elämänsä aikana muille ihmisille aiheuttaa: rikollisuus, paha mieli, riidat, tartuttaa sairauksia, mitä näitä nyt on.\nSitten on se ulkoisvaikutus, jonka pohtiminen saa helposti ainakin omat aivoni pahasti solmuun. Kuinka vielä syntymätöntä elämää tulisi käsitellä tällaisen kysymyksen asiayhteydessä? Hyvin merkittävä ulkoisvaikutus kohdistuu syntyvään lapseen itseensä, joka olisi muuten jäänyt syntymättä. Kuinka tätä kannattaisi ajatella, en ole edes varma. ”Elämän lahjan” merkitystä tässä palapelissä on vaikea käsitellä. Ihmiskunnalle kyseisen elämän arvo ei kuitenkaan ole ääretön (vaan jotain äärellistä) tai muussa tapauksessa ihmiskunnan ensisijainen tavoite olisi kasvattaa väestön määrää niin paljon kuin mahdollista – ja näin ei nähdäkseni ole.\nJollakin kaukaisella tavalla analogia humanitääriseen maahanmuuttoon on olemassa. On vain osittaista tarkastella maahanmuuton vaikutuksia esimerkiksi Suomen (eli suomalaisten) näkökulmasta, koska suurin hyötyjä maahanmuutosta lienee sodan ja sairauksien keskeltä tuleva maahanmuuttaja itse.\nLandsburgia seuraten en käsittele edellä kuvattua ongelmaa tämän enempää. Silti vielä on jäljellä kaksi kenties tärkeintä ulkoisvaikutusta.\nEnsimmäinen on se negatiivinen Enqvistilainen ulkoisvaikutus, joka seuraa resurssien kuluttamisesta. Yksi ihminen lisää kuluttaa elämänsä aikana yhden ihmisen verran lisää ja näin osallistuu sademetsien tuhoamiseen ja ilmaston pilaamiseen. Yksi lisäihminen lämmittää maapalloa oman painoarvonsa verran ja ihmisten ja fyysisen kulutuksen kasvun seurauksena suuret alueet maapallolla muuttuvat elinkelvottomiksi.\nPahimmillaan ihmiskunta on vaarassa tuhoutua, koska meitä on liikaa eivätkä kulutustottumuksemme muutu riittävän nopeasti maapallon suojelemiseksi. Tämä skenaario on otettava tosissaan ja siis hyvästä syystä myös ilmastonmuutoksesta puhutaan niin julkisesti kuin kahvipöydissäkin. Ilmastonmuutoksen hidastamiseksi käytetään myös verraton määrä resursseja, josta päästäänkin viimeiseen ulkoisvaikutukseen – teknologiseen kehitykseen eli ideoiden tuotantoon.\nIhmiset saavat ideoita ja ideat johtavat innovaatioihin ja teknologiseen kehitykseen. Vuosien saatossa on keksitty kaikenlaista, joiden avulla on pystytty parantamaan ihmisten hyvinvointia mukaan lukien ympäristön tilaa. Ihmiset saavat ideoita. Jos keskimäärin tuhatta ihmistä kohti syntyy innovaatio, joka marginaalisesti hyödyttää ihmiskuntaa, niin miljoonaa ihmistä kohti näitä innovaatioita syntyy tuhat, miljardia ihmistä kohti miljoona ja niin edelleen.\nIhmiset tuottavat ideoita, enemmän ihmisiä tuottaa enemmän ideoita.\nNäiden ideoiden joukossa on myös sellaisia keksintöjä, jotka potentiaalisesti (yleensä marginalistisesti) tuovat ratkaisuja myös ilmastonmuutokseen.\nKysymys kuuluu, onko ideoiden keksimisen ja hyödyntämisen vauhti nopeampaa kuin ihmiskunnan tuhoavien tendenssien kehittyminen? Jos maapallolla olisi nyt miljardi ihmistä enemmän, ehtisivätkö ne lisäihmiset saada enemmän tuhoa aikaan vai keksittäisiinkö keino ilmastonmuutoksen pysäyttämiseksi 20 vuotta verrokkimaailmaa aiemmin, jolloin mahdollisesti ihmiskunta jäisi plussan puolelle.\nEn tiedä. Väitän, etteivät tiedä nekään, jotka sudesta varoittelevat.\nVarovaisuusperiaatteen nojalla on kuitenkin selvää, että ilmastonmuutosta tulisi torjua kaikin mahdollisin keinoin eikä jäädä odottelemaan pelkästään innovaatiovetoista ratkaisua. Keinothan ilmastonmuutoksen torjumiseen jo ovat, mutta poliittisesti asia on kimurantimpi. Se on kuitenkin jo toisen kirjoituksen aihe.\nKaikki tämä sanottuna lähinnä yhdestä asiasta olen jokseenkin varma: hyödyistä ja haitoista huolimatta lasten hankinta lienee järkevintä jättää ihmisten itsensä harteille. Hyvässä ja avarakatseisessa yhteiskunnassa lapsia syntyy juuri se oikea määrä.


Uusi lennokkivuosituhat aloitettiin lennättämällä Riser 100" -liidokkia. Ilma oli jälleen erittäin talvinen; maisema oli luminen ja pakkasta oli -15°C. Ensimmäinen lento oli vähän hapuileva, eikä koneella päästy kunnolla ylös. Lentoajaksi jäi vaivaiset 5 minuuttia.\nToinen lento lähtikin jo paremmin, ja kone saatiin mukavan korkealle. Koneella tuli ajettua 15 minuutin lento. Lasku koituikin sitten koneen tuhoksi. Toin koneen laskuun BEC:n sammutettua moottorin. Aurinko paistoi matalalta metsän takaa suoraa silmiin, kun käänsin sen perusosalta finaaliin. Ajattelin, että on sitä ennenkin ajettua vielä nopeampiakin koneita lähes sokkona aurinkon läpi. Tällä kertaa kone ei tullutkaan läpi. Olin tilanteessa täysin häikäistyneenä, enkä löytänyt konetta mistään. Parin sekunnin kuluttua kuului kahahdus ja lähdin juoksemaan aurinkoa kohden. Aluksi konetta ei näkynyt missään. Kun pääsin ojan reunassa kasvavan männyn luokse, karu totuus paljastui; kone oli osunut siihen. Toinen siipinpuolisko oli aivan tohjona tasaleveältä osuudelta, runko oli katkennut lasikuitunokan liitoskohdasta ja halkeillut jättöreunan kohdalta, korkausvakaaja oli irronnut ja katkennut ja repinyt irrotessaan sivuvakaajan päällä olevan kiinnitysalustan. Näky oli aika masentava. Kone korjataan.\nRiser 100" kuvattuna juuri ennen kohtalokasta lentoa\n…ja sama kone 30 minuutin kuluttua edellisestä kuvasta\nSyntymäpäivää vietettiin lennättämällä EL-Daraa pitkästä aikaa. Riserista irrotetut laiteet asennettiin jo aikalailla haperoituneeseen EL-Daraan ja akut ladattiin. Ilma oli lähes tyyni ja pakkasta oli alle -5°C. Kaikki kolme lentoa olivat onnistuneita Dara-lentoja ja laskut saatiin noin viiden metrin säteelle lennätyspaikasta. Välillä käytiin syömässä akkujen ollessa latauksessa. Seuraavat kolme lentoa olivat edellisten toisintoja joka suhteessa. Toinen lasku oli päivän paras. Kone tuli maahan aivan olemattomalla kohtauskulmalla ja liukui pehmeässä lumessa 20 metrin matkan ilman, että kumpikaan siivenkärjistä olisi ottanut hankeen kiinni. Kone ehti olla hyllytettynä noin puoli vuotta. Edellisen kerran EL-Dara oli ilmassa viime syyskuussa.\nAamulla oli täysin kirkas, aurinkoinen ja pilvetön keli. Pakkasta oli -10°C, mutta ilman ollessa tyyni ja auringon paistaessa sen vaikutus oli lähes olematon. Akut oli ladattu ja EL-Dara oli lentovalmiina. Lensin koneella perinteiset kolme lentoa, jotka kaikki olivat hyvin onnistuneita. Kaikki laskut menivät väkisinkin pitkiksi, koska lasikuiturunkoinen konen liukuu hankikantokelillä ties kuinka pitkään.\nIlma oli tänä aamuna eilisen kaltainen sillä erotuksella, että taivas oli pilvessä, jolloin pakkanen tuntui. Lennoissa ei ollut mitään ihmeellistä. Pitkästä aikaa tuli tehtyä jo vaakakierteitä ja silmukoita. Laskut olivat samanlaisia kuin eilenkin.\nEL-Dara lensi hyvin ihanteellisissa olosuhteissa perinteiset kolme lentoa. Ilma oli tyyni ja aurinkoinen. Kaikki lennot olivat hyvin daramaisia. Kaikki laskut menivät hyvin pitkiksi, koska kone loikki ja poukkoili kovalla hankikanto kelillä. Myöhemmin ollessani kerholla, asensin EL-Daraan Graupner SPEED 500 BB-moottorin, jonka akselin sain vihdoinkin lyhennettyä niin, että moottori sopii vaihteeseen. Pienen koekäytön jälkeen näyttää siltä, että moottori on todella tehokas. Kurkistus edellisen moottorin sisälle osoitti, että hiilet olivatkin jo ihan loppu. Jostain syystä niiden kuluminen on epätasaista; toisella puolella varaa oli enää noin puoli milliä, kun taas toisella puolella kulutusvaraa oli reilut pari milliä.\nLähdettyäni kerholta ajoin vielä kentän kautta, jossa oli Risto opettamassa nuorta kaveria, jolla oli Atalasta ostettu valmiskone Apache. Koneessa oli 7,5 cm³ GMS-moottori. Kentällä oli vielä Mauri Nygård, joka lennätteli puoliksi itsetehtyä alatasoa, jonka sivuprofiili jäljitteli Bonanza-konetta. Maurin ohjaintikkusysteemi on täysin omintakeinen, samoin lennätystyyli. Hieman varomattomassa laskussa meiltä kentällä olleilta meinasi lähteä tukka päästä.\nEL-Daraa ajettiin tänään ensimmäisen kerran uudella moottorilla. Kone suorastaan ampaisi heittolähdöstä. Keli oli hieman tuulinen ja koska koneen vauhti oli ihan eri lukemia mitä normaalisti, aluksi sai olla hyvin tarkkana. Parin minuutin lennon jälkeen katsoin parhaaksi tuoda koneen laskuun. Kone pitää koelentää uudella moottorilla hieman tyynemmällä kelillä.\nIlma oli aurinkoinen ja täysin tyyni. Pakkasta oli -10°C, mutta se ei juurikaan tuntunut tällä kelillä. EL-Dara oli lentovalmiina. Kone lähti rivakasti heittolähdöstä ja lento oli muutenkin erittäin vauhdikasta. Parin minuutin täydellä kaasulla kaartelun jälkeen moottrori sammui. Kone tuli ihan nätisti laskuun. Huomattavan lyhyt moottoriaika jäi ihmetyttämään. Illalla avasin vielä vaihteen ja tutkin sen ettei siellä ollut mitään, mikä aiheuttaisi suuremman virrankulutuksen.\nIlma oli aivan eilisen kaltainen ja EL-Dara oli taas valmiina lentoon. Nyt lennot ajettiin suurimmaksi osaksi puolella kaasulla, jolloin vauhti oli riittävä. Lentoajat suurin piirtein tuplaantuivat ollen noin neljän minuutin luokkaa. Molemmilla SCR-kennostoilla päästiin samaan aikaan. Päivän viimeisellä lennolla oli keltainen akkupaketti. Moottori ei saanut riittävästi vartaa tästä akkupaketista, koska säädin sammutti moottorin heti kun kaasun avasi täysille. Niinpä lentoon oli lähdettävä puolilla tehoilla, mikä näytti riittävän. Leenon aikana kaasua ei voinut avata sen enempää. Laskussa kone loikki ja liukui pari sataa metriä kovalla hangella. Lennon jälkeen havaitsin, että akkupaketissa ollut muoviletkun pätkä oli sulanut ja levinnyt muiden kennojen lämmön vaikutuksesta aivan muotoomaksi. Kutistesukka oli kuumentuessaan puhjennut ja samaalla se oli kuumentanut kolon akun alla olevaan pehmusteeseen.\nTänään EL-Dara lensi taas pitkästä aikaa. Päivä oli aurinkoinen, mutta varsin navakka tuuli siirsi lennot vasta ilta yhdeksän jälkeen. Ajoin koneella kaksi lentoa. Puiden latvojen yläpuolella tuuli oli vielä kohtalainen ja välillä kone temppuili hieman.\nBlue Phoenix lensi viisi lentoa. Pari ensimmäistä lentoa vedettiin ylös sivumyötäisessä lentoaikojen jäädessä alle 20 s ja 40 s. Lentojen jälkeen ritsa vaihdettiin toisin päin pellolla ja lentoaja kasvoivat selvästi; yli 1 minuutin, noin 2 minuuttia ja yli 2,5 minuuttia.\nVuosi sitten hankittu tsekkiläinen Benji-lennokki koelennettiin tänään. Aamu oli hyvin helteinen, jota helpotti pieni tuulen vire. Ensimmäisestä heitosta kone kiipesi hyin reippaasti ja niinpä sammutin moottorin ja annoin koneen liitää suoraan eteenpäin laskuun. Koneella näyttä olevan hyvin daramaiset liito-ominaisuudet ainakin moottorin ollessa seis. Toisella lennolla konetta päästiin jo kunnolla ajamaan ja se tuntuu mukavaksi lennettäväksi. Koneelle sopii samanlainen laskeutumistekniikka kuin EL-Darallekin. Samalla akullisella lennettiin vielä kolmaskin lento, joka sekin meni hyvin. Laskussa heinänkorsi oli viiltänyt korkeusperäsimen oracover-saranalinjan puoleenväliin asti auki. Moottorin alaspäin veto pitää lisätä nousupyrkiysten kompensoimiseksi.\nMyöhemmin iltapäivällä Benjillä ajettin täydet kaksi akullista. Moottorin vetoa alaspäin oli lisätty noin millin paksuisella viilun palalla. Reippaassa kesä-tuulessa kone kiipesi edelleenkin, virityksistä huolimatta. Ensimmäisen lennon jälkeen liitelin koneella ainakin minuutin ajen ennen laskua. Toinen lento oli ensimmäisen toisinto monessa suhteessa. Akut ja säädin olivat varsin kuumat lentojen päätteeksi.\nBenji lensi seuraavan kerran hieman ennen iltayhdeksää, jolloin keli oli jo ihanteellisen tyyni. Hyvistä olosuhteista huolimatta kone kiipeää reippaasti. Kone lensi yhdellä akullisella kaksi lentoa.\nTsekkiläinen Benji-sähköpylon valmiina\nBenjin nokalle oli asennettu Graupner Speed 600 –moottori alennusvaihteen kanssa. Lisäksi oli vielä staattorin rengas. Kone lähti heitosta tosi vaivalloisesti sakkauksen rajoilla heinän korsia hipoen. Saatuani riittävästi korkeutta, aloin tuoda koneen laskuun. Seuraavalle lennolle moottorista otettiin staattorin rengas pois. Moottori kiersi nyt aavistuksen verran paremmin Koneen lento oli yhtä epävarman tuntuista edelleenkin, enkä lentänyt akullista loppuun asti. GR 600 ei kierrä riittävästi tämän tyyppiseen koneeseen.\nOsittain uudelleen rakennettu Riser lensi toisen koelentonsa tänään. Pyrstön painopiste näytti vaikuttaneen liidokin painopisteeseen, joka saatiin kohdalleen siirtämällä akkua enemmän nokkaa kohden. Akun ja uuden pohjavaneeripalan väli oli noin viisi senttiä. Ensimmäisen heiton otin liian pienillä tehoilla, eikä kone oikein päässyt lähtemään, kun se jo kääntyi takaisin metsää kohti. Pikainen lasku heinikkoon ja taas ilmaan. Tämäkin lento jäi hyvin lyhyeksi. Välillä trimmattiin sivuperäsintä suoraan. Kolmannella ja viimeisellä lennolla kone saatiin jo kunnon korkeuksiin ja päästiin nauttimaan koneen ilmiömäisistä liito-ominaisuuksista. Trimmejä ei vielä ehditty saamaan kohdalleen, koska runsas hyttysparvi piti huolen, että aika ei käynyt pitkäksi. Toin koneen laskuun, vaikka akkua oli vielä jäljellä.\nTaulukossa näkyy korjauksen vaikutukset:\nsiipikuormitus (66 dm²)\nRiser lensi yhden lennon aamupäivällä. Ilma oli tuulinen ja pilvinen enteillen sadetta. Tuuli kävi välillä hyvin levottomaksi. Kone lähti hyvin heitosta vastatuuleen alkaen kelata heti kohtalaisesti korkeutta. Koneen lentokorkeus vaihteli lennon aikana jonkin verran. Välillä moottorilla jaettiin hyvinkin korkealle ja liidossa tultiin hiljaksiin sitten alas päin. Tuodessani koneen laskuun, ehkä liian matalalla tehty kaarto yhdessä tempoilevan tuulen ja liidokin hitaan ohjausvasteen kanssa sai aikaan sen, että kone tuli laskuun aika tiukassa kaarrossa ison kohahduksen saattelemana. Mieleen tuli heti talven tapahtumat. Koneen siivet olivat irronneet erilleen ja korkeusvakaaja oli muuttunut rytäkässä V-pyrstöksi. Korkeusvakaajassa ei ollut mitään maakosketuksen merkkejä, joten arvotukseksi jää se, että murtuiko se jo kaarron aikana ja vasta 'laskun' aikana. Korkeusvakaajaan kohdituu äärimmäisen kovat voimat ja ongelmana on se, että vakaaja on kiinnitetty keskeltä vain yhdellä M3-pultilla, jolloin katkeamisherkkyys kasvaa. Lento oli kestoltaan noin 10-15 minuuttia.\nBenjin nokalle oli ruuvattu eilen sisäänajettu Graupned SPEED 500-moottori vaihteen kanssa. Moottori tuntui huomattavasti laiskemmalta verrattuna samana moottorin BB-versioon. Kone lähti kuitenkin ihan mukavasti lentoon heittolähdöstä. Ensimmäinen lento oli normaalin mittainen ja sen päätteeksi siivekkeen liikeratoja pienennettiin 60%:sta 50%:iin, koska käännöksissä ne välillä tuntuivat liiankin tehokkailta. Seuraava lento jäi mututuntumalla normaalia lyhyemmäksi. Siivekkeissä ei vielä tuntunut mitään suurempaa eroa pienennetyllä liikeradalla ajettaessa. Molemmilla lennoilla oli 1000 mAh:n kennot. Kolmas lento lennettiin 1700RC-kennoilla, joka tekevät koneest hieman raskaamman. Lennossa painon lisäystä oli vaikea arvioida kevyempiin kennoihin. Lento oli hyvin pitkä johtuen lähes kaksinkertaisesta akku-kapasiteetista. Otin koneen laskuun ennen akun loppumista. Koneen lento-ominaisuudet eivät toistaiseksi ole hakanneet EL-Daraa. Seuraaville lennoille pitää opäästä kokeilemaan asetus- tai vetokulman muutoksia, muuten koneella on aivan turha ajaa trimmaamattomana. Ilma oli pilvinen ja lähes tyyni.\nBenjin moottorin vetokulmaa alaspäin oli lisätty 3 mm vanerinpalalla. Akkuna oli isot 1700 mAh:n kennot. Koneen lähtö oli nyt ihan toiselta planeetalta; suurimmat nousupyrkimykset olivat poissa. Kone nousi vieläkin täydellä kaasulla, mutta se oli jo järjellisissä rajoissa. Lensin konetta jonkin aikaa hyvin tyytyväisin mielin, että vihdoinkin kone oli saatu trimmeihin. Koneen ollessa tuulipussin puoleisessa päässä peltoa, kone jostain syystä vain jäi kaartoon ja tuli loivalla kierteellä maahan asti. Juoksin kovalla kiireellä tarkistamaan koneen vauriot. Siipi oli irronnut rungosta näyttäen olevan päällisin puolin lähes ehjä; samoin runko, joka oli iskeytynyt tiukasti märkään peltoon. Noin 7 cm asti nokasta. Rungon sai kiskoa kaksin käsin maasta irti. Rungossa oli muutamia yksittäisiä säröjä. Koneen sisäpuolella tuho oli sitten sitäkin suurempi. Molemmista servoista oli mennyt rattaat. Akkupaketti oli levinnyt ja yksi kenno oli mennyt hieman lyttyyn. Vastaanottimen pikalukittavat kuoret olivat avautuneet ja osittain rikkoutuneet. Nopeuden säätimen alumiinisesta jäähdytyslevystä oli leikkautunut terävä alumiinin kaistale. Moottoriliittimen muoviosa oli hajonnut. Vain pari päivää aikaisemmin ostetusta vaihteeneen muovirunko oli mennyt vähän lyttyyn ja halkeillut muutamasta kohtaa. On täysi arvoitus, miksi konen jäi kaartoon; oliko se lennättäjän vika; sähköpuolen ongelma vai pääsikö akkupaketti liikkumaan lennon aikan ja oottamaan kiinni esin siivekeservoon. Yllättävintä tässä kaikessa oli se, että miten ehjäksi koneen epoksirunko jäi. Kolarin rahallinen tappio on joka tapauksessa useita satasia, ellei peräti tonnin luokkaa.\nBlue Phoenix lensi kahdeksan lentoa pellolla. Taivaalla oli cumuluspilvien lomassa muutamia tummempiakin pilviä. Kohtalaisen tasainen tuuli kävi Forssasta päin. Kolme ensimmäistä vetoa jäivät aika vaisuiksi ja lisäksi konetta sai koko ajan lentää vedettynä. Nokasta otettiin pois tarrapaino ja sisäpuolelta haulirasia. Seuraava lento olikin aikamoista koukkimista, koska konetta tuli vedettyä turhankin paljon käännöksissä. Tästä huolimatta lento kesti noin viisi minuuttia. Kikki loputkin lennot olivat kohtalaisia 3-4 minuutin pituisia. Kaikilla vedoilla päästiin hyvin korkealle. Muutamassa startissa oli vaikeuksia irrottautua koukusta ja siinä tumpeloinnissa menetettiin helposti korkeutta 10% verran. Kaikki lennot olivat hyviä pursilentoja. Käännöksissä konetta ei juurikaan tarvitse vetää, pelkkä sivuperäsimen käyttö riittää.\nRiser lensi ensimmäisen kerran uudella levykorkausvakaajalla. Ilma oli hyvin lämmin ja helteinen tuulen ollessa hyvin heikko ensimmäisellä lennolla akkupaketti oli yhden pitkittäisen ja poikittaisen kennon verran siiven etureunan edessä. Lennossa kone kuitenkin osoittautui liian nokkapainoiseksi. Toiselle lennolle akkupakettia siirrettiin hieman taakse päin. Akkua ei vaihdettua lentojen välissä. Kolmannen lennon lähdössä tuli jälleen koettua kauhun hetkiä, kun tuuli tempio konetta varsin matalalla. Pelkällä sivuperäsimellä varustettuna näin ison koneen ohjausvasteet ovat varsin hitaat mikä saattaa olla kohtalokasta kriittisissä tilanteissa. Kone saatiin onnistuneesti laskeen kaikesta huolomatta. Neljäs lento oli onnistunut jo lähdöstä alkaen. Mikään päivän lennoista ei ollut erityisen pitkä eikä korkeallakaan käyty. Lennot ovat luonteeltaan trimmilentoja. Viimeisellä lennolla akkupaketti vaikutti olevan jo liiankin takana. Välillä lähes tyynessä kelissä konetta on vaika saada ilmaan; Gr 600:n tehot ovat ehkä hieman alakanttiin tämän kokoiseen koneeseen. Kone vaatii vielä muutamia trimmilentoja. Trimmaus on hankala asia; moottorilla ajettaessa koneen pitäisi olla vakaa, ettei nousuissa tarvitsisi työntää. Liito-osuudella koneen pitäisi taas käyttäytyä niin kuin liidokin kuuluu.\nTein Riserilla pari epätoivoista lentoyritystä. Ensinnäkin akut olivat viimeksi ladattu joskus heinäkuun puolella. Ilma oli hyvin lämmin ja helteinen, mikä sinänsä houkutteli ajamaan. Ensimmäinen lento jäi hyvin lyhyeksi. Toisella yrittämällä pääsitiin jo vähän korkeammalle ja pidemmälle. Kerran olin jo hiki otsalla, koska aika lähellä maanpintaa tuli tuikat karrokset, mutta kone oikeni siitä ihan kiitettävästi. Otin sen heti laskuun. Joskus on parempi lopettaa hommat vielä siinä vaiheessa, kun kalusto on vielä ehjää.\nRiser lensi yhden suhteellisen pitkän lennon aamupäivällä. Ilma oli aivan tyyni ja pilvinen enteillen sadetta. Koneen sai heti lähdöstä hyvään nousuputkeen, joka jatkui aika korkealle. Lopussa kone ei enää erottunut riittävän tarkasti tumman harmaita pilviä vasten. Liito-osuudella kone tulee kevyttä syöksyä, ellei vedä, vaikka painopiste onkin oikein. Selitys voi olla, että korkeus-vakaajan kulma on kolarin jäljiltä sen verran pielessä, että se pääsee haukkaamaan ja nostaa samalla pystöä ylöspäin. Sivuvakaaja, joka toimii korkeusvakaajan kiinnitysalustana rakennettiin kolarin jälkeen ilman piirrustuksia, kuitenkin niin, että se on samassa linjassa rungossa olevan alkuperäisen kolon kanssa. Liitelyn jälkeen kone saatiin vielä yhteen hyvään nousuun. Tänään käytiin korkeimmalla sitten korjausten.\nSeuraavassa taulukossa on testattu eri potkureita Graupned SPEED 600-moottorilla 1:2,8 –vaihteen kanssa. Akkuna olivat täyteen ladatut 1700 mAh:n 7 kennon paketti.\n13,5" x 7"\n14,5" x 7"\n12,5" x 10"\nRiserilla lennettiin yksi varsin lyhyeksi jäänyt lento. Lento oli alusta alkaen yhtä hapauilua, eikä konetta heti saatu kunnon nousuputkeen. Näillä matalilla hukkalennoilla saa aina olla tarkkan koneen kanssa, ettei käy hullusti.\nRiserin korkausvakaajan kohtauskulmaa oli muutettu noin yhden millin vanerin palalla. Kone lensi näillä virityksillä kaksi lentoa. Viritys tuntui auttavan liito-osuuksien trimmeihin, eikä konetta tarvitse nyt vetää. Molemmat lennot ajettiin samalla akulla. Tuntuma koneen lentoon oli jotenkin tosi pahasti hukassa. Kaarroksissa kone kiepsahti helposti kerran tai pari ympäri, mikä oli aika rasittavaa matalalla lennettäessä. Viimeisellä lennolla kone pääsi liian kauas ja päätyi epämääräisen laskun seurauksena lähelle tuulipussin raatoa. Korkeusvakaajan nylonpultti oli kadonnut jonnekin.\nSähkölennokkipainotteiset Lennokkipäivät alkoivat Ilmailumuseolla aamulla kello 10:00. Heti parkkipaikalla törmäsi Hirvosen Markkuun, jonka kanssa tein lennokkikauppoja suurin piirtein vuosi sitten. Museolla oli myyntipöytiä ja auditoriossa oli luentoja ja muita alaan liittyviä esityksiä.\nMyöhemmin oli lennätystoimintaa Variston lennokkikentällä, jossa lensi hyvin erilaisia lennokkeja.\nKuva Ilmailu-lehdestä. Jari Lehti.\nBenjiä lennettiin ensimmäisen kerran sitten heinäkuisen kolarin. Siiven jättöreunan alle oli viritetty kolmen millinin rima pienentämään asetuskulmaa. Ilma oli aamulla yhdeksän aikoihin aivan tyyni ja pilvetön. Maa oli vielä huurussa pakkasyön jäljiltä. Kone lensi yhdellä akullisella kaksi lentoa, jotka olivat aika kohtalaisia. Käytännössä kone on hieman hankala akunvaihdon kannalta. Vastaanotin on akun päällä siiven alapuolella, jolloin sen joutuu ottamaan ulos ja pakkaamaan takaisin.\nIltapäivällä pakkasin yli vuoden tauon jälkeen NotForSale II –lennokin autoon ja suunnistin Forssan kentällä. Keli oli edelleenkin aivan ihanteellinen. Aluksi oli jonkin verran käynnistysongelmia. Moottorin käynnistyttyä havaitsin, että kannuspyörän ohjausjouset ovat aivan liian löysät, eikä ohjauksesta ollut tietoakaan. Käärmeilevän lähtökiidon jälkeen kone saatiin ylös. Lennossa ei ilmennyt mitään ihmeellistä. Koneen trimmit ovat vielä aivan puolitiessään; se kampeaa alas ja vasemmalle. Laskutekniikka oli vielä pahasti hakusessa; kone tuli aika rumasti laskuun ja pyörähti ympäri. Sitä ennen moottori ehti sammua finaalissa muutaman metrin korkeudella. Laskutelineiden kiinnitys oli hieman pettänyt ja telineet liikkuivat. Ensimmäinen lento oli ehkä viisi minuuttia pitkä.\nIsä ja Anni kahvitauolla koneen puhdistuksen lomassa\nToiselle lennolle päästiin taas erinäisten käynnistysyritysten jälkeen. Ilmeisesti huono käynnistyvyys johtuu pystyssä olevasta moottorista. Tämä lento kesti arvioiden mukaan noin 10 minuuttia, jonka aikana tuli lennettyä aivan tavallista peruslentoa. Laskuun tultiin moottori käynnissä ja se oli paljon ensimmäistä parempi.\nKolmas lentoonlähtö oli aluksi yhtä käärmeilyä, mutta kone vedettiin ilmaan nurmikon puolelta. Koneella lennettiin pitkään, kunnes moottori sammui pitkän ylösvedätyksen jälkeen aika korkealla. Kaartelin koneella muutaman kierroksen korkeuden vähentämiseski. Kone piti aikamoista ujeltamista liitäessään. Aivan lopussa tuli hätä käteen, kun nokkapainoisessa(?) koneessa ei enää veto riittänytkään, eikä konetta saanut enää käännettyä kiitoradalle. Onneksi viereinen pelto oli suht' turvallinen laskeutumispaikka, koska sitä ei vielä ollut kynnetty puinnin jäljiltä. Kone teki jälleen kuperkeikan laskun päätteeksi.\nLaskussa oli tullut pikkufiksausta vaativia vaurioita; laskutelineiden kiinnityspultti oli jälleen tullut pohjavanerin läpi ja pohjavanerin saumoissa oli pienet halkeamat. Lisäksi lasikuituiset laskutelineiden laminointikerrokset olivat auenneet, mikä seurauksena ne eivät olleet enää yhtä jämäkät. Koneessa oleva automaattinen hehkutulpan ylläpitoelektroniikka tuntui auttavan erittäin paljon pienillä kierroksilla maassa. Kaikkiaan lennot olivat hyvin onnistuneita, vaikka niiden päätteeksi kerättiinkin pitkä puutelista, jotka pitää korjata ennen seuraavia lentoja.\nBenji lensi kohtalaisessa tuulessa kaksi akullista. Vähänkin kovemmalla tuulella koneen nousupyrkimykset tuntuvat olevan edelleenkin ihan sairaat. Konetta saa ajaa koko ajan työnnettynä, jotta se olisi vaakalennossa. Sekään ei auttanut, että moottorin vetokulmaa alaspäin oli korjattu kolmen millin vanerin palalla. Ilmassa kone tuntuu vaappuvan hieman pituusakselin suunnassa. Liito-osuuksilla kone näyttää säilyttävä erittäin hyvin lentokorkeutta. Ilmeisesti liian positiivinen kohtauskulma kantavan siipiprofiilin kanssa on liikaa?\nOlin Kassun ja Markon kanssa Räyskälässa katsomassa 'TUG MEET'-tapahtumaa, jossa isot moottorilennokit hinasivat vielä isompia liidokkeja. Koskaan aikaisemmin en ole nähnyt missään niin paljon lentovalmiita lennokkeja yhtä aikaa. Mukana oli myös muutamia suuria koneita; mm. Sopwith Puppeteer, jossa oli 100 cm³ magneettosytytteinen bensamoottori. Koneen lento oli varsin vaikuttava näky. Päivän ainoa kaputti oli ison Wilgan putoaminen kenttään lähettimessä olevien väärien asetuksien vuoksi. Konetta lennettiin toisen koneen asetuksilla. Sattuu sitä näköjään tyhmiä ja täysin tarpeettomia kaputteja paremmissakin piireissä. Muutamat hinaukset olivat ihan esikuviensa mukaisia, jossa hinuri pudotti korkeutta hyvin reippaasti ja lopuksi nopea oikaisu pinnassa. Näytöksessä lensi myös turbiinikäyttöinen F/A-18 Hornet, jonka moottori kävi tällä kertaa loppuun asti. Forssan seudun entisen ja nykyisen lennokkiväen osanotto oli varsin mukavaa; meikäläinen, Marko, Kassu, Tomi, Jouni ja Mauri. Muutama sana tuli vaihdettua K. Rahkasuon kanssa.\nSuurin luonnossa näkemäni lennokki\nForssan kentällä oli pitkästä aikaa neljä pilottia koneidensa kanssa; Risto Danska ja Aero 40, Mauri Nygård ja Stiletto sekä Dara, Samuli Kivelä ja Middle Stick? ja meikäläinen Benjin kanssa. Aluksi ajelimme Maurin kanssa kahdestaan. Mauri pyöritteli Stiletto-konetta ihan mukavasti, mutta laskut olivat aika huonoja, joissa kone useimmiten mäjähti kenttään. Benji lensi niin kuin lensi. Keli oli välillä hieman puuskittaista. Suurin piirtein samaan aikaan saapuivat Risto ja Samuli, jonka oli meikäläiselle ihan outo kaveri. Toki Mauri oli maileissa maininnut jotain hänestä. Risto ajeli Aerolla sellaista peruslentoa. Samulin Stickissä oli 50-nelari nokalla. Lentoon lähdössä hän repi koneen lähes 45 asteen kulmalla ylös, mikä vähän hirvitti. Ajon Benjillä viisi lentoa, joista pari jäi hyvin lyhyeksi. Ilmeisesti kenttäolosuhteissa akku ei tule täyteen, tai sitten kennoja vaivaa muisti-ilmiö tai laturi on tippunut välillä pois päältä. Akkupaketti ei edes ollut lämmin noin 4 A latauksen jäljiltä. Mauri otti koneen ylös rullaustieltä ja yhden lähdön aikan kone törmäsi Riston kenttäpakkiin, sillä seurauksella, että siiven etureuna meni lyttyyn. Seuraavan lähdön Mauri ottikin sitten kiitoradalta. Viimeisessä laskussa oli jotain hämminkiä ja kone tuli jälleen kerran hyvin rumasti laskuun, jonka seurauksena runko halkesi pohjasti. Ilmeisesti servoteline oli päässyt liikkumaan rungon sisällä lennon aikana. Jossakin vaiheessa Mauri alkoi viritellä Daraa koelennolle. Heitin koneen ja muutaman metrin jälkeen mootori alkoi hiipua ja kone tuli hallitusti alas. Seosta oli säädetty rikkaammalle seuraavaa yritystä varten. Kone lähti ihan kivasti kädestä heittämällä, mutta sen jälkeen alkoi kauhun sekunnit. Koneessa oli lmeisesti aivan liian isot ohjainliikkeet, minkä seurauksena lento oli hyvin holtitonta ja vastaavasti korjausliikkeetkin olivat vastaavasti ylisuuret. Välillä pelkäsin, että kone tulee ihmisten keskelle. Jossakin hämminki tilanteessa kone tuli tikkusuoraan noin 15 metristä asfalttiin vain muutaman askeleen päähän Maurista. Harvoin olen nähnyt yhtä tohjoksi mennyttä konetta; moottorin kiinnityskorvakkeetkin olivat lohjenneet. Lisäksi asfaltissa oli pieni kuoppa!\nEntisöity EL-Dara koelennettiin tänään jälleen kerran. Kaikissa säädöissä lähdettiin puhtaalta pöydältä. Aluksi oli pieniä nousu- ja kaartopyrkimyksiä. Täysillä ajettaessa kone kampesi kohtuullisesti vasemmalle. Trimmausta haittasi hyvin sakea sumu, johon kone meinasi vähän väliä kadota. Samalla akulla lennettiin vielä toinenkin lento, kun radion softasäätöjä oli ensin saatu hierottua oikeisiin lukemiin.\nEL-Daran trimmaus jatkui myös tänään. Ohjainpintojen liikeratoja oli hieman säädetty ja lisäksi kaasu ja siivekkeet miksattiin kaartopyrkimysten kompensoimiseksi. Aluksi miksaus oli liian raju isomman vasemman puoleisen siivekesäädön kanssa ja sitä piti pienentää, jonka jälkeen se toimikin hyvin täydellä kaasulla. Koska miksaus on aina päällä, niin heittolähdösta kone lähtee heti voimakkaasti oikealle. Miksaus pitäisi ehkä laittaa kytkimen taakse, jolloin koneen saa lähdöstä tikkusuoraan. Jostain syystä koneella on voimakkaat kaartopyrkimykset myös moottorin ollessa pysähdyksissä. Aikaisemmilla säädöillähän EL-Darassa siivekkeet harittivat aina. Konetta pitää kompensoida kohtalaisesti siivekkeillä liito-osuuksien aikana. Koneella lennetiin neljä lentoa. Koneessa oli ensimmäistä kertaa sisällä 1700 mAh:n ajoakku.\nEL-Dara lensi yhden lennon 1700 mAh:n kennoilla. Lento oli yhtä muljahdusta lukuunottamatta hyvin rutiininomainen.\nEL-Dara oli jälleen lentovalmiina ja nokka kohti taivasta. Lento piti lopettaa heti alkuunsa liian kovan tuulen vuoksi. Rakennuksien läheisyydessä tuulesta ei ollut tietoakaan, mutta aukean pellon reunassa tilanne oli jo toinen. Kone piti ottaa laskuun muutaman kymmenen metrin jälkeen.\nEL-Dara lensi yhden akullisen. Ilma oli pilvinen ja harmaa. Pakkasta oli noin -7°C. Koska en osaa ajaa hanskat kädessä, sormet olit lennon jäljiltä sen verran kohmeessa, että enenpää ei lennetty tänään.\nEL-Dara lensi eilisen kaltaisissa olosuhteissa yhden lennon. Mitään sen kummempaa ei lennosta ole sanottavaa.\nVuoden viimeiset lennot lennettiin EL-Daralla nollakelissä. Ilma oli kirkas ja sinitaivas pilkotti välillä. Pitkästä aikaa lennettiin kaksi akullista.\nVuoden 2000 yhteenveto:\nKulunut vuosi alkoi korkein odotuksin varsinkin sähkölennokkipuolella. Ensimmäinen takaisku tuli jo tammikuussa, kun ajoin Riserin auringon sokaisemana Kojonsaaren pelloilla ojan pientareessa kasvavaan lyhyeen mäntyyn. Korjaus venyi niin pitkälle, että kone oli korjattuna vasta kesälomien alussa. Korjattunakin koneen kanssa oli jatkuvia trimmivaikeuksia. Näin pitkäsiipinen kone on varsin ikävä ajettava pelkällä sivuperäsinohjauksella.\nLomien aikana pääsin koelentämään yli vuoden ajan työn alla olleen Benji-pylonin, jonka lento-ominaisuudet osoittautuivat tosi karmeiksi. Kone pyrkii koko ajan ylöspäin, mikä kuuleman mukaan johtuu korkeusvakaajan asetuskulmavirheestä. Lisäksi koneen mystinen kaputti heinäkuussa aiheutti pahaa tuhoa koneen sisäpuolella.\nAinoa vuoden aikana lentänyt polttomoottorikone oli NotForSale II, joka lensi yhtenä päivänä syksyllä. Koneen pohjaa sai ehostaa muutaman illan, koska laskutelineet lähtivät alta pois rajujen laskujen seurauksena. Koneen trimmeihin pitää panostaa vielä ennen seuraavia lentoja.\nVanha ja uskollinen EL-Dara toi jälleen pelastuksen vuoden lentopäiviin. Riserin kolarin jälkeen kamat siirrettiin EL-Daraan, jota ajettiin kunnes Benji saatiin valmiiksi. Konetta korjailtiin jonkin verran ennen kun se otettiin uudelleen aktiivipalvelukseen loppuvuodesta.\nKuluneen vuoden aikana lennokkikerho on saanut muutaman uuden ja innokkaan jäsenen; Mauri Nygård Jokioisilta ja Jouni Uppa Forssasta. Lennokerho sai syksyllä uudet toimitilat Viksbergin nuorisotalolta, josta on yksi noin 12 m² huone kerhon käytössä. Tilat ehtivät olla jo kerran katkolla, koska kukaan ei käynyt siellä. Lisäksi kaupunki on jälkikäteen asettanut tilojen käytölle lisäehtoja. Annoin käytössäni olleet kerhon työkalut pois syyskuussa.\nRahaa harratukseen paloi kuluneen vuonna vähän liikaakin. Summaa nosivat pahan päivän varalle ostetut rakennussarjat: Riser 100", Blue Phoenix ja SIG Piper Cup ¼. Benjin kolarin kustannukset olivat kohtalaiset. Rahaa meni kiitettävästi myös oman työkalusorttimentin laajentamiseen.\nTuskin viitsin olla Forssan Seudun IY:n jäsenenä enää ensi vuonna, koska yhdistyksellä ei ole enää paljoakaan annettavaa minulle.\nHuonosta lentovuodesta huolimatta harrastepäiviä ehti kerääntyä 34, joka on hyvin ottaen huomioon huhtikuussa syntyneen Lauran aiheuttamat mullistukset perhe-elemässä. Muutamassa tapahtumassakin tuli käytyä; alkusysksystä pidetyt sähkölennokkipainotteiset lennokkipäivät oli mielenkiintoinen kokemus, samoin Tug Meet –tapahtuma Räyskälässä.\nSivut päivitetty viimeksi 07.08.2012


Kulunut 24 tuntia on ollut hillitön: Patrick Wolfin us-ko-ma-ton Tavastian keikka, sekä Kirjamessut, joiden saalis saaisi minut kateudesta vihreäksi, elleivät kirjat sattuisi olemaan minun :)Palaan kirjoihin lähipäivinä, tässä Patrick.Eilisellä keikalla kuultiin paljon viulua. Yläpuolen Hard Times - videon Turkki-disco - jouset uppoavat minuun täysillä. Olen ihan yhtä rakastunut Patrcikin bändin viulistiin, Victoria Sutherlandiin, kuin herraan itseensäkin. Nainen soitti koko keikan aivan nuotilleen ja rytmilleen ekstaktisti oikein, ja se ei tällaisessa musassa, live-keikalla ole ihan helppoa se. Sori nyt tämä musa-analyysi, mutta 24 vuotta viulua soittaneena en vaan voi sivuuttaa tällaista mahtavuutta hehkuttamatta. Siksi siis vielä tämä alapuolen klippi...Herra Wolf bändeineen on ihan yhtä pysäyttävä musiikkikaupan ankeassa valaistuksessa kuin Tavastian strobo-räiskeessäkin. Harva pystyy tähän. Sitä kutsutaan karismaksi.\nEli Patrickin viulisti on nimeltään Victoria Sutherland, ja aivan loistava!! keikka ei ollut niin pysäyttävä kun briteissä joskus mutta empä muista milloin viimeksi suomessa olisin ollut yhtä hienolla keikalla :)\n25. lokakuuta 2009 klo 3.42\nMoikka Noora!http://3.bp.blogspot.com/_86_lY1ys_9g/SuQA2rKCBtI/AAAAAAAABYc/OVbT8lKtHqg/s1600-h/IMG_1880.JPGTuollainen kuva löytyi More to love! -blogista (http://mor3tolov3.blogspot.com/).. Osaatko sanoa, kuinka tavallista on, että kierrättämämme maitopurkit päätyvät Intiaan? :)\n25. lokakuuta 2009 klo 11.40\nkumpi on oikein empä vai enpä? :D\n25. lokakuuta 2009 klo 18.24\nElena:KIITOS!! Laitoin nimen heti blogaukseen :)Anonyymi:OHHOH!! Tämä vaatii vähän nuuskimista..Elena: Enpä :)


Vapaaehtoiset auttavat pitämään huolta maailmanperinnöstä – mukana Suomenlinna ja Vanha Rauma – Päivän Lehti\nvko 08 Perjantai 21.2.\nVapaaehtoiset auttavat pitämään huolta maailmanperinnöstä – mukana Suomenlinna ja Vanha Rauma\nValokeila\t5.8.2019 10:34 Päivän Lehti\nSuomenlinnassa hoidetaan niittyalueita, torjutaan vieraslajeja ja kunnostetaan linnoitusrakenteita. (Kuva Susanna Kekkonen)\nKaksiviikkoisen leirin aikana nuoret työskentelevät molemmissa kohteissa.\nMAAILMANPERINTÖ Maailmanperintökohde Suomenlinnaa pidetään osin kunnossa myös vapaaehtoisvoimin. Unescon kansainväliselle World Heritage Volunteers -leirille osallistuu vapaaehtoisia nuoria aikuisia eri puolilta maailmaa. Leiri järjestetään jo viidettä kertaa Suomenlinnassa.\nNyt alkanut leiri järjestetään ensimmäistä kertaa yhteistyössä toisen Suomen maailmanperintökohteen, Vanhan Rauman kanssa. Kaksiviikkoisen leirin aikana nuoret työskentelevät molemmissa kohteissa ja pääsevät näin tutustumaan kahteen maailmanperintökohteeseen.\nSuomenlinna on Suomen suosituimpia matkailukohteita, jossa vierailee vuosittain noin miljoona kävijää. Suomenlinna on myös kaupunginosa, jossa asuu noin 800 helsinkiläistä. Vanha Rauma on puolestaan Satakunnan suosituin matkailukohde. Pohjoismaiden laajimmassa yhtenäisessä puukaupunginosassa on noin 600 pääosin yksityisten omistamaa rakennusta ja noin 800 asukasta.\nUutiset\tMies riehui silmittömästi avopuolisonsa asunnossa – vei auton avaimet ja kiihdytti pihalla naista kohti\nUrheilu\tJokerit voitti – Stanley Cup-voittaja löytämässä jyvänsä\nThe New York TimesUnjust America\nEpisodiKumman hahmon Tom Holland haluaisi Spider-Maneihin – Tony Starkin vai Ben-sedän?\nVarietyRandall Park, Ed Helms to Host Hybrid Alternative-Scripted Series ‘True Story’ for NBC\nSoundi”Olemme erittäin typerä ja itsepäinen bändi” – System of A Down -rumpali kommentoi yhtyeen uuden materiaalin puutetta\nLue seuraavaksi Esapekka Lappi ja Jari-Matti Latvala nujersivat pahan putkensa – saattoi pelastaa uran jatkon


Luota pH-arvon jatkuvassa mittauksessa digitaalisiin pH-antureihin , joissa on Memosens-teknologia .\nValvo virtaustilavuutta huipputarkoilla sähkömagneettisilla virtausmittareilla .\nEstä säiliöiden ylitäyttyminen Liquiphant -tuoteperheen pintakytkimillä.\nHyödynnä kalvosuodatusta, joka on ainutlaatuinen teknologia teollisuusveden käsittelyyn .\nLuota automaattisiin veden näytteenottimiin , kun luotettava näytteenotto vedestä on ratkaisevaa.\nParanna tietojen tallennusta käyttämällä edistynyttä tietojenhallintalaitetta Memograph RSG45 .


Osta Pippi Pesulaput, Vaaleanpunainen | Jollyroom\nPippi Pesulaput, Vaaleanpunainen on paketti, jossa on 4 kpl pieniä ja laadukkaita kasvopyyhkeitä. Pyyhkeet on valmistettu pehmeästä puuvillasta, jotta lapsesi pyyhkiminen on hellää ja mukavaa kylvyn tai vaipanvaihdon jälkeen. Pesulappuja voi käyttää lapsen ... Lue lisää\nPippi Pesulaput, Vaaleanpunainen on paketti, jossa on 4 kpl pieniä ja laadukkaita kasvopyyhkeitä. Pyyhkeet on valmistettu pehmeästä puuvillasta, jotta lapsesi pyyhkiminen on hellää ja mukavaa kylvyn tai vaipanvaihdon jälkeen. Pesulappuja voi käyttää lapsen koko kehon alueelle.Pesulaput tulevat rullattuna ja ne voi laittaa kätevästi takaisin rullalle käytön ja pesun jälkeen, jotta ne mahtuvat hyvin mukaan hoitolaukkuun.Ikäsuositus: 0 kk +Koko: 27 x 27 cm.Materiaali: 100% puuvillaa.Pesuohje: Konepesu 60 astetta.Väri: Vaaleanpunainen.


Mobiilimarkkinoinnille ennustetaan vahvaa kasvua - MTVuutiset.fi\nMobiilimarkkinoinnille ennustetaan vahvaa kasvua\nJulkaistu 28.09.2001 21:12 (Päivitetty 03.10.2001 22:45 )\nKännyköiden käyttö markkinointikanavana on edelleen vähäistä, mutta tuoreen Mobiilimarkkinoinnin käsikirja arvioi sen kasvavan huimaa vauhtia.\nMatkapuhelinten avulla tapahtuvaan markkinointiin käytetään tänä vuonna vain parikymmentä miljoonaa markkaa, mutta alalle povataan vahvaa kasvua lähivuosina. Ensi vuonna kännykkämarkkinointiin käytetään jo kolminkertainen summa, povaa tuoreen Mobiilimarkkinoinnin käsikirjan kirjoittaja Toni Keskinen.\nViime viikolla ilmestyneen kirjan on kustantanut Mainostajien liitto. Keskinen toimii kehitysjohtajana mobiilimarkkinointia harjoittavassa Mobilemetrics-yhtiössä.\nMarkkinointiin viime vuonna Suomessa käytettyyn vajaan 15 miljardin markan summaan verrattuna mobiilimarkkinointiin panostetut rahamäärät ovat vielä häviävän pieniä. Keskinen ei kuitenkaan halua paisutella matkapuhelinten merkitystä markkinointikanavana.\n-Mobiilimarkkinointi on edelleen vain marginaaliratkaisu osana isompaa kokonaisuutta, Keskinen toteaa. Keskisen mukaan mobiilikampanjat kytkeytyvät käytännössä aina esimerkiksi lehti- tai televisiomainoksiin.\nEi tekstiviestejä väkipakolla\nKeskisen mukaan mobiilimarkkinoinnin yleistyminen ei tarkoita sitä, että suomalaisten matkapuhelimet täyttyvät milloin minkäkin tuotteen erinomaisuutta ylistävistä tekstiviesteistä.\n-Tekstiviesteille täytyy olla vastaanottajan lupa ja niistä täytyy olla jotain hyötyä vastaanottajalle, Keskinen toteaa.\nEsimerkkinä Keskinen mainitsee palvelun, jossa jokin tuotevalmistaja tarjoaa halukkaille tekstiviesteinä esimerkiksi jääkiekon MM-otteluiden tuloksia. Tekstiviesteihin voidaan ottelutulosten oheen liittää kyseistä tuotetta mainostavaa tekstiä. Toisena esimerkkinä mobiilimarkkinoinnista Keskinen mainitsee lehti-ilmoituksen, jossa olevasta puhelinnumerosta kuluttaja voi tekstiviestillä tilata itselleen esimerkiksi lehden näytenumeron tai näytteen kosmetiikkatuotteesta.\nKännykkä voi toimia myös "internetin kaukosäätimenä", sillä kuluttaja voi tilata sähköpostiosoitteeseensa itseään kiinnostavaa materiaalia lähettämällä osoitteensa mainostajan numeroon. Keskisen mukaan kännykän valttikorttina on käytön helppous.\n-Tekstiviestit mahdollistavat välittömän, impulsiivisen reagoinnin markkinointikampanjoihin, Keskinen arvioi.\nKeskisen mukaan mobiilimarkkinointi on kustannustehokasta, sillä kampanjoiden pohjalta voidaan laatia tietokantoja, joita voidaan hyödyntää myöhemmin tuotteen markkinoinnissa. Kampanjoihin osallistuvat kuluttajat muodostavat tarkan, kyseisestä tuotteesta kiinnostuneen kohderyhmän. Mobiilikampanjoiden onnistumisasteet ovatkin Keskisen mukaan olleet tavanomaista parempia.\n-Mobiilimarkkinointi on monella tavoin lähellä suoramarkkinointia, jonka osuus markkinointimarkoista on kasvussa, Keskinen sanoo.\nKeskisen mukaan nopean dataliikenteen mahdollistavien gprs-puhelinten markkinoilletulo antaa tuulta mobiilimarkkinoinnin purjeisiin. Perinteiset sms-tekstiviestit säilyvät keskeisenä mobiilimarkkinoinnin välineenä vielä vuosia.\n-Uudet päätelaitteet ovat toistaiseksi vain pienten eliittiryhmien käytössä, Keskinen toteaa.


Tulevaisuus työpöydälläni: Sitowisen tietohallintojohtaja Turo Tinkanen | Sitowise\nTulevaisuus työpöydälläni: Sitowisen tietohallintojohtaja Turo Tinkanen\nSitowisen tietohallintojohtaja Turo Tinkanen arvostaa tiedon läpinäkyvyyttä ja samalla vastuullista suojaamista. Tietoturvaan on panostettu Sitowisella jo kauan.\nSitowisellä tietoturvaan panostetaan muun muassa parantamalla järjestelmien toiminnan valvontaa, teknisiä valmiuksia ja käyttöoikeuksien hallintaa.\nVastuullisuus korostuu tietohallinnossa Sitowisen tietohallintojohtajan Turo Tinkasen mielestä kolmella osa-alueella: hankinnoissa, digitalisaatiossa ja tietoturvassa. Palveluntuottajat tiedostavat hänen mielestään jo erittäin hyvin, miten merkittävä valintakriteeri vastuullisuus on kaikissa hankinnoissa.\nTietoturva on palapelimäinen ja samalla koherentti kokonaisuus.\nTuro Tinkanen, tietohallintojohtaja, Sitowise\n– Sitowise ulkoisti juuri omat konesalitoimintonsa Telialle, jolla on hiilineutraali konesali Helsingissä, Turo kertoo tyytyväisenä. Telia Helsinki Data Center on kansainväliselläkin tasolla kova juttu: kaikki datakeskuksen lämpö otetaan talteen ja kierrätetään kaukolämpöverkkoon. – Hankinta kuvaa hyvin, miten pyrimme optimoimaan resurssien käyttöä kaikilla tasoilla.\nSitowisen tietohallintojohtaja Turo Tinkanen näkee asiakasdatan toisen omaisuutena, jota on käsiteltävä vastuullisesti ja kunnioittaen.\nSitowisen digitalisointiprojekti keskittyy vastuullisuuteen\nDigitalisaatio-hype ei ole laantumassa, ja vastuullisuuden edistäminen on parhaimmillaan osa sitä. Sitowisen omassa Voima-hankkeessa projektitoiminnalle on luotu uusi digitaalinen portaali, jonka kautta modernisoidaan ja yhdenmukaistetaan prosesseja.\n– Pyrimme lisäämään projektien läpinäkyvyyttä ja parantamaan tiedon saatavuutta. Se mahdollistaa myös tiedolla johtamisen eli vastuullisten päätösten tekemisen projekteissa, Turo sanoo.\nVoiman kautta projektitoiminnassa aletaan seurata ja raportoida tarkemmin myös YK:n kestävän kehityksen tavoitteiden (SDG) edistämistä. Näihin 17 globaaliin tavoitteeseen kuuluu muun muassa kestävät kaupungit ja yhteisöt sekä ilmastoteot. – Pyrimme auttamaan Sitowisen työntekijöitä tunnistamaan ja edistämään vastuullisuusteemoja omissa projekteissaan sekä helpottamaan yrityksen vastuullisuusraportointia. Datan avulla kaikesta tästä voidaan viestiä uskottavasti.\nProjektien läpinäkyvyys parantaa tiedon saatavuutta ja mahdollistaa tiedolla johtamisen sekä vastuullisten päätösten tekemisen.\nTurvaluokitellut projektit vaativat osaamista ja teknisiä valmiuksia\nTietosuoja-asiat nousivat tapetille viimeistään, kun voimaan astui tuore GDPR-tietosuoja-asetus. Tietosuoja on erittäin ajankohtainen aihe myös mediassa esiintyneen Vastaamon tapauksen takia. Turon mielestä tietoturvan ja -suojan perustaso paranee yrityksissä koko ajan.\n– Sitowisella on keskitytty aiheeseen jo pitkään ja olemme nostaneet teknisiä ja hallinnollisia valmiuksiamme viime vuosina huomattavasti, samalla kun yrityksen työntekijämäärä on kasvanut 500 hengestä 2000:een.\nSitowise on onnistunut profiloitumaan tietoturvassa vastuullisena toimijana, johon asiakkaat luottavat korotetun turvaluokituksen projekteissa talo- ja infrarakentamisessa sekä Smart City -liiketoiminnassa. – Turvaluokitelluissa projekteissa asiakas tilaa toteutuksen, jossa tietoturva ja -suoja ovat lähtökohtaisesti keskiössä, Turo korostaa.\n– Osalla asiakkaistamme valtaosa projekteista on tätä luokkaa.\nSitowise on profiloitunut tietoturvassa vastuullisena toimijana, johon asiakkaat luottavat korotetun turvaluokituksen projekteissa. Turvaluokitelluissa projekteissa asiakas tilaa toteutuksen, jossa tietoturva ja -suoja ovat lähtökohtaisesti keskiössä.\nSitowisellä on investoitu viime aikoina identiteetin hallintajärjestelmään, joka hallinnoi yhtiön käyttäjäidentiteettejä ja käyttöoikeuksia. Lisäksi ulkopuolinen palveluntuottaja tarkkailee Sitowisen järjestelmiä ja lokeja 24/7. – Mahdollisista poikkeamista raportoidaan heti, Turo korostaa.\nSitowise on kehittänyt myös yhdessä kumppaniensa kanssa ISO2700x-standardiin perustuvan turvallisuuden hallintajärjestelmän. Se nivoo turvallisuudenhallinnan auditoitavaksi kokonaisuudeksi. – Kyseessä on virallisesta standardista meidän tarpeisiimme johdettu versio, joka on myöhemmin mahdollista myös sertifioida.\nOlennaisin asia kaikessa tietoturvatyössä on Turon mielestä asiakasdatan vastuullinen käsittely ja kunnioittaminen toisen omaisuutena. – Tietoturvan ja tietosuojan hallinta on palapelimäinen kokonaisuus, jonka pitää olla koherentti myös isossa kuvassa.


Katso Vinkit Seksin Saantiin Deittisivuilta\nTänä päivänä ilman parisuhdetta elävät eivät haahuile enää baareissa hankkimassa nais tai miesseuraa, vaan treffiseuran hakeminen onkin muuttanut entistä voimakkaammin verkon treffipalstoille, koska seuranhaku verkosta on paljon nopeampaa. Vaikka suuri osa naimattomista haeskelee kestävää parisuhdetta, lienee netti todella toimiva alusta myöskin pelkkää seksiseuraa etsiville. Tämä suuntaus ei ole jäänyt vaille huomiota treffisivustoilta, jotka tuovat ihmisten saatavaksi toinen toistaan hienompia treffipalveluita seksiä haeskeleville ihmisille. Tunnetko olevasi seksiseuraa etsiskelevä naimaton? Suuntaa katseesi tältä istumalta seksiin erikoistuneille deittisivustoille.Deittisovelluksen löytäminen varta vasten omakohtaisiin vaatimuksiin tuntuu olevan melko varmasti haasteellisinta. Markkinoilla näyttää olevan melkoisen paljon seksiseuraa verkosta (Read the Full Document) hakeville suunnattuja sovelluksia ja lisää julkistetaan edelleen. Paras tapa menestyä panokaverin saannissa verkosta on kirjautua mahdollisimman moneen treffipalveluun sekä hakea samanaikaisesti panokumppania kaikista. Mieskävijöille haluaisin tehdä selväksi sellaisen asian, jotta parasta on valmistautua kovaan kilpaan, sillä monilla treffisivustoilla sukupuolten välinen suhde ei ole kauhean otollinen. Saattaa kuullostaa hieman epäoikeudenmukaiselta, mutta monissa seuranhakusovelluksissa käyttö naisjäsenille näyttäisi olevan ilman kustannuksia jolloinka vain äijät joutuvat pulittamaan seuralaisen metsästämisestä. Toiminta näyttää olevan yleistymässä ja useat palvelut ovatkin pystyneet saamaan kyseisellä metodilla useampia naisia. Hinnoittelumallia käyttävillä treffisivustoilla miesten ja naisten välillä oleva suhdeluku näyttäisi olevan miellyttävämpi, niinpä vääryydeltä vaikuttava hinnoittelu todellisuudessa onkin miesten eduksi. Sukupuolesta riippuva hintamalli takaa mieskäyttäjille järkevän sukupuolijakauman jotenka tästä voi omasta mielestäni pulittaa vähän enemmä.Minä en pysty liiaksi tähdentää laadukkaan kokovartalokuvan arvoa pillun metsästämisessä internetistä. Panostamalla hyvään profiilikuvaan saat reilusti helpommalla kontaktin seksiä haikaileviin misuihin. Yritä pitää mukana lisäksi fiksut käytöstavat. Naiset pitävät herrasmiehistä myös internetissä. Omakohtainen profiilikuvaus kannattaa myöskin tsekata oikeinkirjoitusvirheiden vuoksi, koska kirjoitusvirheitä viljelevä kuvaus luo profiilin henkilöstä moukkamaisen ensivaikutelman.Deittisivustoilla esiintyvät käyttäjät ei aina olekaan sitä, mitä pyrkivät sinulle uskottelemaan. Yksityisyydestä on järkevää siis kantaa huolta. Mene paljastamaan yksityis infoa itsestäsi ainoastaan ekan treffin yhteydessä. Ensitapaaminen on paras hoitaa yleiselle paikalle. Vaikka haluttaisi kuinka kovin tahansa, on tapaamisen tekeminen heti kumppanin kämppään hullu ajatus. Toimivia treffipaikkoja ensitapaamista varten ovat esimerkiksi pubit ja kahvilat. Pidä huoli lisäksi kondomin käyttämisestä. Palstoilla tapaamallasi naisihmisellä on lähes varmasti sattunut olemaan useita petikumppaneita ennen sinua. On todella kannustettavaa käyttää kumia tautien ehkäisyyn.Tässä loppuun vielä päälle hyväksi havaittu ohje seksiseuraa seuranhakupalstoilsta hakeville uroksille: Varatut misut antaa pimppiä kokemusten perusteella aika helposti.


Haemme LVI-asentajaa toistaiseksi voimassa olevaan työsuhteeseen - Varkauden Aluelämpö\nKoti › Ajankohtaista › Haemme LVI-asentajaa toistaiseksi voimassa olevaan työsuhteeseen\nHaemme LVI-asentajaa toistaiseksi voimassa olevaan työsuhteeseen\nVarkauden Aluelämpö Oy on Varkauden kaupungin ja Savon Voima Oyj:n omistama innovatiivinen kaukolämpöyhtiö.\nLVI-asentajana työtehtäviisi kuuluvat meillä muun muassa kaukolämmön asiakaslaitteiden asennukset ja kunnossapito sekä Varkauden Aluelämmön lämpökeskusten ja kaukolämpöverkoston käyttö- ja kunnossapitotehtävät.\nTyö sisältää liikkumista Varkauden kaupungin alueella, joten ajokortti on välttämätön. Toivomme sinulta myös alan ammatillista koulutusta, sujuvaa suomen kielen taitoa ja valmiutta toimia monipuolisissa käyttö- ja kunnossapitotehtävissä.\nTarjoamme vakaan ja luotettavan työpaikan, lämminhenkisen työyhteisön, kattavat työterveyshuollon palvelut, turvalliset työolosuhteet sekä liikunta- ja kulttuuriedut vapaa-ajalle. Palkkauksessa noudatetaan energia-alan työehtosopimusta.\nKysy lisätietoja Aluelämmön toimitusjohtaja Mikko Onkalolta 8.6. klo 8–12 tai 10.6. klo 8–12 numerosta 0400 673 012 tai sähköpostilla mikko.onkalo@varkaudenaluelampo.fi.\nVapaamuotoiset sähköiset hakemukset (ilman koulu- tai työtodistuksia) voi lähettää osoitteeseen mikko.onkalo@varkaudenaluelampo.fi.\nHakuaika päättyy 19.6.2022. Paikka täytetään heti sopivan henkilön löydyttyä.\nDigilämpö-palvelu otettiin käyttöön Savonia ammattikorkeakoulussa ja Päiviönsaaressa


Jen Selter nettikuva leviää somessa – Stara\nJen Selter nettikuva leviää somessa\nViihdeuutiset 25.9.2015, 8:00 · Stara.fi\nNew Yorkissa asuva Jen Selter on noussut maailmanmaineeseen Instagram-julkkiksena ja fitness-tähtenä. Erityisesti 20-vuotias internet-malli tunnetaan kuitenkin hyvin muodostuneen takapuolensa ansiosta, ja hänellä on esimerkiksi Instagramissa jo 7,2 miljoonaa seuraajaa.\nTaannoin Jen paljasti ansaitsevansa jokaisesta nettikuvastaan keskimäärin huimat 45.000 euroa. Nyt hänen tuoreimmat kuvansa ovat varmasti ylittäneet tuon arvion, sillä fitness-kaunotar poseeraa niissä esimerkiksi bikineissä. Kuvasta on tykätty jo 310.000 kertaa.\nKuva, jonka Jen Selter (@jenselter) julkaisi 22. 09ta 2015 klo 18.29 PDT\nKuva, jonka Jen Selter (@jenselter) julkaisi 26. 07ta 2015 klo 15.05 PDT\nKuva, jonka Jen Selter (@jenselter) julkaisi 17. 09ta 2015 klo 19.28 PDT\nKuva, jonka Jen Selter (@jenselter) julkaisi 5. 09ta 2015 klo 13.45 PDT\nKuva, jonka Jen Selter (@jenselter) julkaisi 4. 09ta 2015 klo 8.22 PDT\nKuva, jonka Jen Selter (@jenselter) julkaisi 29. 08ta 2015 klo 11.31 PDT\nKuva, jonka Jen Selter (@jenselter) julkaisi 19. 09ta 2015 klo 8.50 PDT\nKuva, jonka Jen Selter (@jenselter) julkaisi 14. 09ta 2015 klo 6.47 PDT